Brončana na Svjetskom 
natjecanju iz geografije 


LIST GRADA IVANCA * GODINA III * BROJ 22 * LISTOPAD 2010. ISSN 1847-6201 ISSN 1847-621X 


Nova Odluka o komunalnom doprinosu 

Modernizirano je 2.300 metara šumskih cesta Borje-Jesikovica i Borje- 
obali gom u Mjesnom odboru Kaniža... 


S ...a slijedi uređivanje 
ii 7,5 kilometara cesta u 
Margečanu i Ivancu 


Smanjuju se 
najviše cijene 


S 


Skupština produljila 
rok prijave mljekara 


Do31.XIi. 
prijave za 
udio u tvrtki 


Skupština trgovačkog 
društva Domaće mlijeko do 
31. prosinca produljila je rok 
do kojeg se sva obiteljska po- 
ljoprivredna gospodarstva s 
područja Varaždinske župani- 
je mogu izjasniti jesu li zainte- 
resirana za ulazak u vlasničku 
strukturu buduće mljekare u 
Ivancu. Prvi rok za to istekao je 
1. rujna, međutim, naknadno 
se ustanovilo da mnogi proi- 
zvođači za poziv nisu znali, pa 
svoje prijave nisu ni poslali. 
Zašto se proizvođačima omo- 
gućuje da postanu suvlasnici 
buduće minimljekare? 

Kao što je poznato, tvrtku 
Domaće mlijeko zajedno su 
osnovali Varaždinska župani- 
ja, gradovi Ivanec i Lepoglava 
te općine Bednja i Klenovnik. 
Županija je većinski vlasnik, s 
53,3 posto udjela, slijedi Ivanec 
5 26,6 posto, dok ostale sredine 
drže po 6,7 posto udjela. Me- 
dutim, po novim zakonskim 
odredbama, županija, grado- 
Vi i općine više ne mogu biti 
suvlasnici takve tvrtke, pa je 
stoga dogovoreno da osnivači 
Domaćeg mlijeka svoje udjele 
ponude na prodaju proizvo- 
dačima i omoguće im da po- 
stanu vlasnici tvrtke. 

- Budući da je svaki grad i 
općina u temeljni kapital tvrt- 
ke uložio novac svojih pore- 
znih obveznika, prirodno je da 
će Ivanec, Lepoglava, Bednja i 
Klenovnik svoje udjele pro- 
dati vlastitim proizvođačima. 
Primjerice, Ivanec će svojim 
obiteljskim poljoprivrednim 
gospodarstvima prodati 
udjele u iznosu 250.000 kuna 
i time im omogućiti da posta- 
nu vlasnici mljekare i da sami 
odlučuju o njenoj poslovnoj 
politici. Pola milijuna kuna 
vlasničkog udjela Varaždinske 
županije stoji na raspolaganju 
ostalim OPG-ima, s cijelog žu- 
panijskog područja - izjavio je 
predsjednik Skupštine Doma- 
ćeg mlijeka Milorad Batinić. 

Zainteresirani proizvođači 
prijave mogu poslati župa- 
nijskom Upravnom odjelu 
za poljoprivredu, Franjevački 
trg 7, Varaždin, na obrascima 
koje mogu dobiti u svojim 
matičnim gradovima, opći- 
nama i u županiji. 

Modernizirano je 2.300 metara šumskih cesta Borje-Jesikovica 
i Borje-Krč-Višnjeva gora u Mjesnom odboru Kaniža... 


...A Slijedi uređivanje 


1,5 kilometara cesta 


u Margečanu i Ivancu 


Mještani su puni hvale za uređene ceste; dok im prije nisu ni mogli prići, sada se 
do njih dovezu motokultivatorima. Novim cestama lakše će iz šuma izvlačiti drva 


Završena je modernizacija 
dviju šumskih prometnica, Bor- 
je-Jesikovica i Borje-Krč-Viš- 
njeva gora u Mjesnom odboru 
Kaniža, ukupne duljine 2.300 
metara. Njihovo je osuvreme- 
njivanje, na temelju javnog po- 
ziva za projektiranje, gradnju i 
održavanje šumske infrastruk- 
ture, Šumarskoj savjetodavnoj 
službi kandidirao Grad Ivanec. 
Na veliko zadovoljstvo mješta- 
na, radovi na oba pravca obav- 
ljeni su kvalitetno, iz programa 
pojačana održavanja šumskih 
cesta Šumarske savjetodavne 
službe. 

- Putovi su prošireni, uređe- 
ni su odvodni jarci i propusti i 
postavljen je čvrst gornji sloj. 
Zahvaljujući uređenim  pro- 
metnicama, brojni građani koji 
na tom području imaju šume 
lakše će im moći prići te iz njih 
izvlačiti i odvoziti posječena 

Nove šumske ceste vrlo su solidno uređene, a mještani 


su zadovoljni kvalitetnim pristupom svojim šumama 


drva, što dosad nije bilo lako — 
kazao je ivanečki gradonačel- 
nik Milorad Batinić i dodao da 
se takvi zahvati provode samo 
na područjima na kojima su 
doneseni programi gospodare- 
nja privatnim šumama. Inače, 


Uređeno 220 metara Bistrice 
od obilaznice do Gajeve ulice 


Djelatnici varaždinskog Hi- 
droinga u petak su, 24. rujna, 
teškim strojevima uredili korito 
Bistrice na potezu od mosta 
kod ivanečke obilaznice do Ga- 
jeve ulice. Potočno korito bilo 
je vrlo zapušteno, zamuljeno, 
zaraslo trskom, šašem i raznim 
drugim raslinjem koje je ote- 
žavalo protok vode. Radove je, 


u sklopu redovitog tehničkog 
održavanja, naručila varaždin- 
ska Ispostava Hrvatskih voda 
Plitvica-Bednja. Radnici su ruč- 
no proširili i kanal u dvorištu 
obitelji Belščak u ivanečkoj Ulici 
žrtava hrvatskih domovinskih 
radova, koji se za velikih kiša 
dosad izlijevao i prijetio poplav- 
ljivanjem obiteljske kuće. (ljr) 

poznato je da ivanečko područ- 
je na razini Hrvatske prednjači 
u organiziranju privatnih vla- 
snika u šumovlasničke udruge 
i njihovoj edukaciji. 

To nije sve. Budući da je 
Grad Ivanec i dalje nastavlja s 


Uređeno korito Bistrice 


projektom gradnje i održavanja 
šumskih prometnica na cijelom 
području, on je u međuvreme- 
nu Šumarskoj  savjetodavnoj 
službi podnio zahtjev za ostva- 
renje prava na sredstva nakna- 
de za korištenje općekorisnih 
funkcija šuma, točnije, teme- 
ljem javnog poziva za 2009. 
godinu kandidirao joj je osu- 
vremenjivanje još triju drugih 
šumskih pravaca. Njih su u me- 
duvremenu obišli predstavnici 
Sumarske savjetodavne službe 
u pratnji predstavnika Grada 
Ivanca, pa se s optimizmom 
očekuje modernizacija još tri- 
ju dionica. Riječ je o šumskim 
cestama na području mjesnih 
odbora Margečana i Ivanca, 
dugih više od 7.560 metara. To 
su pravci Margečan-Ivanečka 
Željeznica (3.790 metara), Gra- 
dišće (1.775 metara) i Kraševski 
zviraj (2.000 metara).(ljr) 


Novi sloj asfalta na 
600 metara ceste 
prema Kuštrekima 


U ponedjeljak, 27. rujna, dje- 
latnici varaždinske Ceste su dio- 
nicu prometnice prema zaselku 
Kuštreki u Salinovcu položili novi 
asfaltni sloj. 

Riječ je o dionici dugoj 600 
metara, koja ima status lokalne 


Novi asfaltni ,tepih“ 
prema Kuštrekima 


županijske prometnice, a u nad- 
ležnosti je Županijske uprave 
za ceste. Asfalt na tom potezu 
bio je doderan, u vrlo lošem 
stanju, što je i bilo odlučujuće 
za modernizaciju. Postavljen je 
novi asfalt širine tri metra, a po 
riječima ravnatelja ŽUC-a Tomi- 
ce Osonjačkog, radovi su stajali 
stotinjak tisuća kuna (ljr) 

Parcele u Poslovnoj zoni Ivanec-istok su rasprodane 


S 


Pripreme za 
gospodarski 
sajam 2010. 


Drugi gospodarski sajam 
održat će se u petak i subotu, 3. i 
4. prosinca ove godine, u sklopu 
Ivanečkih rudarskih dana. Izlož- 
beni dio sajma bit će u sport- 
skoj dvorani Srednje škole, dok 
će se forumski dio organizirati 
u srednjoškolskom amfiteatru. 
Istodobno će se održati i 1. me- 
đuregionalni sajam suvenira i 
rukotvorina (ljr) 


Intenzivni radovi radi 
osiguranja prostora za 
nove ulagače 


Ustrojava se Industrijska 
zona na 300.000 kvadrata 


Industrijska zona, koja je namijenjena prvenstveno velikim ulagačima, nadrasta lokalne granice 


Gradska tvrtka Poslovna 
zona d.o.o. u suradnji s Gradom 
Ivancem i Poslovnim klubom 
pokrenula je opsežne pripreme 
za formiranje novog poduzet- 
ničkog prostora u Ivancu, Indu- 
strijske zone. Bit će namijenjena 
prvenstveno industrijskim dje- 
latnostima (u obzir dolazi isklju- 
čivo industrija koja ne proizvodi 
onečišćenja), većim zanatskim 
radionicama, uslužnim  servi- 
sima i skladišnim prostorima. 
Razlog širenja poduzetničkog 
prostora leži u činjenici da je do- 
sad cijela Poslovna zona Ivanec- 
istok rasprodana. 

Komunalno opremljene par- 
cele u njoj, koje se protežu na 
oko 200.000 ,kvadrata; otku- 
pljene su. Kupilo ih je 30 malih i 
srednjih poduzetnika, s time da 
su neki od njih za svoje poslov- 
ne djelatnosti kupili više parcela 
(jedan poduzetnik kupio ih je 
četiri). Slobodne su još samo 
dvije čestice, svaka od 4.500 
»Kvadrata“, s time da je za jednu 
od njih već potpisan preliminar- 
ni ugovor u kupoprodaji. U zoni 
je u zadnje vrijeme s gradnjom 
pogona počelo pet ulagača. 

Budući da u Poslovnoj zoni 
slobodnog prostora više nema, 
intenzivno se radi na formira- 
nju novog poduzetničkog pro- 
stora u Industrijskoj zoni, koja 
će se protezati na 300.000 če- 
tvornih metara. Riječ je o pro- 
storu preko pruge, pokraj Ivko- 
ma i tvrtke Wenker-Križanec. 
Odluku o njenu formiranju, u 
skladu s Urbanističkim planom 
uređenja grada Ivanca, još lani 
je donijelo Gradsko vijeće, a 
njome su definirani veličina i 
namjena Industrijske zone. Po- 
vršine na području obuhvata 

Industrijska zona već se počela formirati na prostoru 
preko pruge, pokraj Ivkoma i Wenker-Križanca 


Industrijske zone u privatnom 
su vlasništvu građana i prvi ko- 
rak bit će njihov otkup i rješava- 
nje imovinsko-pravnih odnosa, 
što će, prema ranijim iskustvi- 
ma iz Poslovne zone, zapravo 
biti i najteži dio posla. 
Formiranje Industrijske zone 
dio je programa mjera za održa- 


vanje i unapređenje gospodar- 
stva našega kraja, koji je proi- 
zašao iz Gospodarskog foruma 
što je u prosincu lani održan u 
sklopu 1. gospodarskog sajma u 
Ivancu. On je upućen i Vladi RH 
i Varaždinskoj županiji i uklapa 
se u Strateški okvir za razvoj Hr- 
vatske do 2013. godine, koji pri- 


Glavni adut - jeftino zemljište 


Budući da su interes za 
ulaskom u Industrijsku zonu 
pokazali i veći ulagači, vodstva 
Grada Ivanca i Poslovne zone 
tretiraju je kao projekt koji na- 
drasta lokalne okvire, s ciljem 
da se ivanečki kraj kroz dobar 
marketing prepozna kao ula- 
gačko središte te da se u zonu 
privuku i strani ulagači. Pro- 
midžba zone već je pokrenuta 
putem HGK, HUP-a, HOK-a, Mi- 


liku u revitalizaciji industrijske 
proizvodnje vidi ne u masovnoj 
proizvodnji, kojom se ne može 
konkurirati na istoku, već u 
proizvodnji koja je uklopljena u 
mreže multinacionalnih korpo- 
racija, visokotehnološke procese 
i u proizvodnju prepoznatljivih 
hrvatskih marki. 


- Izrađen je Program razvit- 
ka Industrijske zone od 2010. 
do 2015. Njime je analizirano 
okruženje, definirani su ciljevi 
i mjere za njihovo ostvarenje, 
analizirano je postojeće stanje, 
razrađen je plan aktivnosti po 
fazama realizacije i SWOT ana- 
liza, pobrojane su beneficije i 
olakšice za investitore, potrebe 
komunalnog opremanja, cijene 
zemljišta i naznačeni izvori fi- 
nanciranja projekta — izjavila je 


U Poslovnoj zoni s 
gradnjom pogona počela 
su pet nova ulagača 


nistarstva gospodarstva, Nor- 
dijske, Njemačko-hrvatske in- 
dustrijske i trgovinske komore 
te Austrijskog ureda za vanjsku 
trgovinu. 

Glavna prednost ivanečke 
Industrijske zone bit će kon- 
kurentna cijena komunalno 
opremljena zemljišta, koja će, 
po prvim računicama, biti više 
nego upola manja od susjed- 
nih zona (ljr) 


direktorica Poslovne zone d.0.0. 
Lana Labaš. Sve aktivnosti na 
formiranju Industrijske zone 
provodi tvrtka Poslovna zona. 

Prvi korak bit će poziv za 
iskazivanje javnog interesa za 
prodaju zemljišta u zoni, a oče- 
kuje se da će se prijedlog cijene 
po kojoj će se od građana otku- 
pljivati zemljište, pred gradskim 
vijećnicima naći već na sljedećoj 
sjednici. Temelj za određivanje 
kupoprodajne cijene bit će pro- 
cjena Porezne uprave. 

- Zemljište od građana otku- 
pljivat će tvrtka Poslovna zona. 
Novac će se osigurati iz vlasti- 
tih izvora, a dio očekujemo od 
Grada i namjenskih sredstava 
ministarstava i fondova za po- 
ticanje poduzetništva i razvitak 
zona — otkriva mr. L. Labaš. 

Komunalno opremanje zone 
počet će nakon dovršetka proje- 
kata njena uređenja, a gradona- 
čelnik Milorad Batinić najavio je 
spremnost da se poduzetnicima 
u Industrijskoj zoni komunalni 
doprinos smanji proporcional- 
no udjelu ministarstava i fondo- 
va u komunalnom opremanju 
Industrijske zone.(ljr) 

GRADSKO VIJEĆE Donesena je nova Odluka o komunalnom doprinosu, koja na ruku najviše 
ide poduzetnicima i poslovnim ulagačima 


Za poslovne objekte komunalni 
doprinos manji od 10 do 22 posto 


iš Grad je građanima olakšao i postupak legalizacije bespravno sagrađenih objekata; u postupcima 
koji budu pokrenuti do kraja 2011., odobrit će plaćanje komunalnog doprinosa na 24 obroka 


Gradsko vijeće Ivanca na 
sjednici održanoj u utorak, 14. 
rujna, donijelo je novu Odlu- 
ku o komunalnom doprinosu. 
Povod za njeno donošenje je 
objavljen podatak —Ministar- 
stva zaštite okoliša, prostornog 
uređenja i graditeljstva o pro- 
sječnim troškovima gradnje 
prostornogmetraetalonske gra- 
devine u RH od 1.382,86 kuna. 
Budući da su tim podatkom 
izmijenjeni i prosječni troškovi 
gradnje koji su se primjenjivali 
od početka 2000. godine, kada 
su iznosili 1.800 kuna po kubi- 
ku, bilo je potrebno izmijeniti 


Dražen Krtanjek (HDZ): 
Kada se može očekivati 
početak sanacije odlagali- 
šta smeća u Jerovcu? 

Marina Držaić, pročelni- 
ca za opće poslove i druš- 
tvene djelatnosti: | drugi po- 
stupak javne nabave za odabir 
izvođača radova na sanaciji 
odlagališta smeća u Jerovcu 
Državna je komisija poništila. 
Nije jasno da li u ovom slučaju 
komisija trenira strogoću ili je u 
pitanju nešto drugo, međutim, 
razlozi navedeni kao obrazlo- 
ženje za poništenje natječaja 
toliko su banalni da je u takvu 
argumentaciju teško povjero- 
vati. Primjerice, da u stotinama 
stranica materijala koji sadrži 
svaka od trinaest ponuda ne- 
dostaje jedna kuverta ili da je 
ponuda upisana u pogrešnom 
redu... Dakle, baš ništa na te- 
melju čega bi se dalo zaključiti 
da se nekome pogodovalo, to 
više što je na natječaju oda- 
bran ponuditelj s najnižom ci- 
jenom. Uglavnom, sve je spre- 
mno za novu objavu natječaja, 
a rok za podnošenje prijava 
ponuditelja bit će 26 dana. 


i dosadašnju gradsku Odluku 
o komunalnom doprinosu, i to 
u dijelu koji se odnosi na iznos 
komunalnog doprinosa u prvoj 
zoni. Ti su iznosi sada smanje- 
ni, a tim slijedom došlo je i do 
smanjivanja iznosa komunal- 
nog doprinosa u drugoj, trećoj 
i četvrtoj zoni. 

Nova odluka na ruku najviše 
ide poduzetnicima i ulagačima 
u objekte poslovne namjene. 

- Svi poduzetnici koji će ubu- 
duće na ivanečkom području 
graditi objekte poslovne namjene 
plaćat će manji komunalni dopri- 
nos, a to će im znatno pojeftiniti 
troškove gradnje. Ovisno o zoni 
u kojoj će graditi, komunalni do- 

Batinić: Stanje otežava činjenica da ministarstva do- 
sad nisu raspisala nijedan veći natječaj 


Kriza ,srezala“ proračun 


Tema rasprave gradskih vijećnika bio je i polugodišnji izvještaj 
O izvršenju proračuna za prvih šest ovogodišnjih mjeseci. U tom 
razdoblju ostvareni su ukupni prihodi i primici od 10,22 milijuna 
kuna, što je tek 25,8 posto od plana. Rashodi su u istom vremenu 
iznosili 16,7 milijuna kuna, pa je proračun poslovao s manjkom 
od 6,47 milijuna kuna. Riječ je o manjku koji je u ovu godinu pre- 
nesen iz lanjske, kada je Ivanec, temeljem dogovora s državnim 
fondovima i ministarstvima ušao u kapitalne projekte i zahvate, 
a nakon što ih je Grad realizirao, obećane su novčane potpore — 
izostale. Zbog krize i recesije, ove se godine proračun puni vrlo 
loše, pa nema dovoljno novca da se pokriju dugovi. 

- Manjak u proračunu - a ne trebamo govoriti čija je krivnja za 
ovakvo stanje u državi, jer mediji o tome pišu svaki dan — imat 
ćemo i ove godine. Nadamo se da će iduća biti bolja. Od kapital- 
nih investicija nećemo odustati, međutim, morat ćemo ih prolon- 
girati za bolja vremena — kazao je gradonačelnik Batinić. Dodao 
da je stanje otežava i to što tijekom dosadašnjeg dijela godine 
ministarstva nisu još raspisala nijedan veći natječaj, niti pak je bilo 
natječaja za značajnije komunalne projekte. Na opasku Dražena 
Krtanjeka (HDZ) da bi se Ivanec trebao okrenuti prema izvorima 
na kojima novca ima (aluzija na europske fondove, op.), rečeno je 
da gradske službe vrlo pažljivo prate sve natječaje na koje Ivanec, 
temeljem specifičnih kriterija, može kandidirati programe. (ljr) 


Prodaju se objekti na ivanečkoj Barutani 


Prodaje se zgrada u Malezovoj 
i objekti na Barutani 


Članovi Gradskog vijeća razmotrili su i prihvatili i izvješća o 
poslovanju Varkoma, Ivkoma, Poslovne zone Ivanec i Domaćeg 
mlijeka u 2009. godini, kao i izvješće Državnog ureda za reviziju 
o obavljenoj financijskoj reviziji Grada za 2009. Na dnevnom redu 
našla su se i izvješća o poslovanju gradskih ustanova u prvih pola 
godine, Dječjeg vrtića Ivančice, Gradske knjižnice Gustava Krkleca 
i Pučkog otvorenog učilišta ,Đuro Arnold“. 

Dosta rasprave bilo je i o odlukama o plaći gradskih dužno- 
snika i koeficijentima za obračun plaće gradskim službenicima i 
namještenicima, koje je bilo potrebno donijeti radi usklađivanja 
s odredbama Zakona o plaćama u lokalnoj i područnoj (regional- 
noj) samoupravi i novom Uredbom o klasifikaciji radnih mjesta. 
Vijećnici su donijeli odluku o raspisivanju natječaja za prodaju 
nekretnina u vlasništvu Grada i to stare zgrade u Malezovoj ulici i 
objekata na Barutani.(ljr) 


Vladimir Lacković (HDZ): Kada će se modernizirati županijske 
prometnice Salinovec-Margečan-Belski Dol i Lančić-Vuglovec? 

Gradonačelnik M. Batinić: Početak radova na dionici od 
Lančića do Vuglovca očekuje se idućih dana. Što se tiče osuvre- 
menjivanja ceste prema Belskom Dolu, država je svojedobno pre- 
uzela obvezu da će ona podmiriti troškove radova na tom potezu, 
međutim, obećano nije ispunila. Tu obvezu ponovno je prebacila 
na Županijsku upravu za ceste, ali za to nije osigurala novac. ŽUC 
stoga najavio da će tu cestu svake godine modernizirati pomalo, 
1 do 1,5 kilometara, prema raspoloživim sredstvima. Ove godine 
asfaltiran je dio ceste prema mostu u Željeznici, a sljedeće godine 


* 


radovi će se nastaviti prema Margečanu. 


prinos smanjuje se od 10 do čak 
22 posto, a to je u ovim kriznim 
vremenima velika financijska 
pogodnost i rasterećenje podu- 
zetnika koji kane graditi bilo ka- 
kve objekte poslovne namjene 
— kazao je gradski pročelnik za 
urbanizam i komunalne poslove 
Stanko Rožman obrazlažući na 
sjednici novu Odluku o komu- 
nalnom doprinosu. 

Niže cijene vrijede u svim 
građevinskim zonama. U Po- 
slovnoj zoni Ivanec-istok koja 
je, kao najatraktivnija za podu- 
zetnička ulaganja, svrstana u 
prvu zonu, komunalni doprinos 
sa sadašnjih 150 kuna po pro- 
stornom metru smanjuje se na 
135 kuna, što je 10 posto manje. 
U drugoj zoni, koja obuhvaća 
uže gradsko područje Ivanca, 
doprinos se smanjuje 20 posto, 
odnosno, s 45 pada na 36 kuna 
po ,kubiku“. Ulagači koji odluče 
graditi u trećoj zoni komunalni 
doprinos plaćat će 18,5 posto 
manje, 22 kune umjesto dosa- 
dašnjih 27 kuna po prostornom 
metru, dok se u četvrtoj zoni 
obveze s 18 kuna smanjuju 22,1 
posto, pa će ubuduće iznositi 
14 kuna po ,kubiku“ građevine. 


Olakšana legalizacija 

bespravno sagrađenih 

objekata 

Novost je i to što se ukida 
dosadašnje plaćanje komunal- 
nog doprinosa po namjenama 
objekata. To znači da ulagači 
više neće po različitim tarifama 
plaćati doprinos za poslovne gra- 
đevine, stambene objekte, viken- 
dice, klijeti te pomoćne i poljo- 
privredne gospodarske objekte, 
već se za sve vrste objekata ko- 
munalni doprinos izjednačava, 
odnosno, ovisit će samo o zoni 
u kojoj će se graditi. Budući da se 
uvodi jedinstvena tablica za sve 
vrste objekata, komunalni dopri- 
nos ubuduće bi više plaćali samo 
građani koji će u drugoj, trećoj i 
četvrtoj zoni graditi pomoćne 
i poljoprivredne gospodarske 
objekte. No, pokaže li se da su 

takvi objekti od interesa za grad, 
a ulagač registriran kao OPG, za 
takve postoji mogućnost da po 
posebnom gradskom Programu 
unapređenja stanja u poljopri- 
vredi ostvare olakšice u plaćanju. 
Novom odlukom propisana 
je i mogućnost da se, u sluča- 
jevima kada je komunalni do- 
prinos utvrđen u iznosu većem 
od 20.000 kuna, obvezniku 
omogući obročna otplata. U 
tom slučaju prvi obrok platit 
će u visini 50 posto ukupnog 
komunalnog doprinosa, a osta- 
tak u šest jednakih mjesečnih 
obroka.  Olakotne okolnosti 
predviđene su i za potrebe lega- 
lizacije bespravno sagrađenih 
objekata. U postupcima izdava- 
nja rješenja o izvedenom stanju 
ili potvrde izvedena stanja koji 
budu pokrenuti najkasnije do 
31. prosinca 2011. godine, Grad 
će svim obveznicima odobriti 
obročno plaćanje komunalnog 
doprinosa na 24 obroka. (ljr) 


Ljubica Friščić (HSU): 
Građani koji žive u blizini Iv- 
koma nezadovoljni su postav- 
ljanjem odašiljača T-mobilea 
Hrvatske u poslovnom krugu 
ivanečkog komunalca. Budu- 
ći da je to već drugi odašiljač 
za mobilnu telefoniju što su 
na tom području podignuti 
nedaleko jedan od drugog, 
građani prigovaraju. Kažu da 
njih o tome nitko ništa nije pi- 
tao, a zabrinuti su i za eventu- 
alne loše posljedice Zračenja 
na svoje zdravlje. 

Gradske službe zatražit će 
od T-mobilea očitovanje jesu li 
za odašiljač dobivene sve po- 
trebne dozvole i imaju li građani 
razloga strahovati za zdravlje. 


IVANČICA U Ivancu je održan radni 
sastanak predstavnika pe 
gradova i općina vezan uz 
zajedničku Strategiju razvitka 


laninsko 
Mi . Kb x 

Skijaška staza na Ivančici 


Poučna staza na Ivanćčici 


- prvi zajednički projekt 


i Tim projektom zajedno će konkurirati za dodjelu novca kod nacionalnih i europskih fondova 


Izrada poučne staze, kojom 
će na cijelom masivu Ivančice 
biti povezani svi planinarski 
domovi, stare gradine i burgovi, 
špilje i geološki objekti te naj- 
ljepše prirodne ljepote i atrak- 
cije, prvi je zajednički projekt 
kojim će svi gradovi i općine 
koje gravitiraju Ivančici, po- 
sredstvom Agencije za razvoj u 
Varaždinu i Zagorske razvojne 
agencije u Krapini, konkurirati 
prema nacionalnim i europ- 
skim novčarskim fondovima. 
To je, nakon dvosatne rasprave, 
dogovoreno na sastanku pred- 
stavnika Zlatara, Lepoglave, 
Lobora, Novog Marofa i Ivanca 
što je u petak, 24. rujna, održan 
u ivanečkoj Gradskoj vijećnici. 
Time se ujedno počinju ostva- 
rivati ciljevi ovakvog, zasad ne- 
formalnog, udruživanja jedini- 
ca lokalne samouprave kojima 
je Ivančica zajedničko dobro. A 
to je da objedinjenom Strategi- 
jom razvitka planinskog turiz- 
ma, zajedničkim programom i 
nastupom lakše priđu sredstvi- 
ma iz nacionalnih i europskih 
fondova. 

Sastanak su sazvale dvije 
razvojne agencije, a prije toga 
su sve sredine imale obvezu 


KANIŽA Probijena šumska cesta 
između Ivanca i Lepoglave 


- Ovo je povijesni korak, njime napokon otvaramo put 
bratstva i jedinstva između Ivanca i Lepoglave! — s osmije- 
hom su komentirali Zdravko Križek i Ivan Dubovečak-Glisac, 
predsjednici ivanečkog Mjesnog odbora Kaniže i lepoglav- 
skog Mjesnog odbora Ves. U pratnji mještana s obje stra- 
ne ,granice', kojima su se pridružili ivanečki gradonačelnik 
Milorad Batinić i lepoglavski dogradonačelnik Alojz Gredelj, 
oni su presijecanjem trake“ od bršljana otvorili šumsku ce- 
stu kojom je od raskrižja Turjač do Travnjaka prvi put pove- 
zano administrativno područje dvaju gradova. To je omo- 
gućeno probijanjem ceste kroz gustu šumu, pri čemu su 
pomogle obje gradske uprave. Grad Ivanec trasirao je put i 

Planinarski dom zasada je jedini objekt u funkciji na 

Ivančici, koja je nesumnjivo veliki turistički potencijal 
da svaka na svom području 
definira i razradi konkretne 
projektne prijedloge vezane 
uz viziju razvitka turističkog, 
ruralnog i planinskog turizma 


na Ivančici. U tome je najpri- 
premljeniji bio Ivanec, koji je 
predstavio čak desetak pro- 
grama. Neki od njih već su di- 
jelom u tijeku ili pred realiza- 


Ivanec je bio najpripremljeniji, predstavljeno je više 


od deset projekata 

cijom (program Rent a klijet, 
popularizacija starih legendi i 
njihovo pretvaranje u turistič- 
ki proizvod, program obilje- 
žavanja poučnih staza), drugi 
su u fazi projektnih ideja (spe- 
leološki objekti na Ivančici, 
uređenje biciklističkih staza na 
Ivančici i park-šume oko kape- 
lice Sv. Duha u Prigorcu), dok 
su kapitalni programi predvi- 
đeni za budućnost i od zna- 
čaja su za razvitak planinskog 
turizma na Ivančici kao cjelini 
(trim staze, preuređenje bivših 
vojnih objekata u smještajne 
kapacitete, gradnja žičare, ski- 
jaške staze i sl.). 

Svoje programe iznijeli su 
i predstavnici drugih sredina. 
Nakon dugotrajne rasprave 
sudionici su se složili da, una- 
toč mnogim zanimljivim i 
dopadljivim lokalnim projek- 
tima, prioritet treba dati onim 
projektima na Ivančici koji su 
od značaja za razvoj turizma 
na području sjeverozapadne 
Hrvatske, odnosno, onima koji 
će povezati sve sredine s obje 
strane Ivančice. Odlukom da 
svih pet gradova i općina za- 
jedno kandidiraju projekt po- 
učne staze duž cijela masiva 


Ivančice, ujedno je postignu- 
to da su pod ,kapom' jednog 
programa objedinjeni brojni 
pojedinačni projekti. AZRA i 
ZARA odradit će stručni dio 
posla oko njihova kandidira- 
nja na natječaje, a sudionici 
sastanka obvezali su se da će 
u predstojećem razdoblju ski- 
cirati najvažnije smještajne lo- 
kacije na Ivančici te povijesne 
vrednote, geološke i prirodne 
specifičnosti koje bi na njihovu 
području trebale ući u poučnu 
stazu. 

Također, kako bi se napokon 
riješio problem  devastiranih 
vojnih objekata bivše JNA na 
Ivančici, koji već godinama pro- 
padaju, dogovoreno je da će svi 
gradovi i općine okupljeni oko 
Ivančice u suradnji s vodstvima 
Varaždinske i Krapinske župa- 
nije uputiti zajedničku. inicija- 
tivu mjerodavnom državnom 
tijelu, MORH-u i predsjedniku 
Republike dr. Ivi Josipoviću kao 
vrhovnom zapovjedniku Oru- 
žanih snaga, da ubrzaju postu- 
pak povrata imovine zemljišta 
na kojemu su sagrađeni objek- 
ti. Zajednički interes svih je da 
se objekti obnove i pretvore u 
smještajne kapacitete. (ljr) 


nje nove dionice šljunkom, pa se lijepom šumskom cestom 
bez problema može voziti automobilima i traktorima. 

- Novim pravcem povezali smo ivanečko i lepoglav- 
sko vinogorje i otvorili dionicu buduće vinske i turistič- 
ke ceste — rekao je Zdravko Križek. 

- U akciju se uključilo čak 48 vlasnika šumskih par- 
cela. Svi su oni potpisali izjavu kojom su se za potrebe 
probijanja ceste bez naknade odrekli dijela svojih šuma 
te ih, uoči radova, i očistili. Kad su se prije probijanja dio- 
nice sjekla stabla, svakom vlasniku drvo je ostavljeno na 
njegovoj parceli — izjavio je Ivan Dubovečak. (ljr) 

ENERGETSKI KUTAK 


Štednja 
vode 


Sa stajališta energetske 
efikasnosti, voda se također 
promatra kao energent na 
čijoj se potrošnji mogu po- 
stići velike uštede. Većina 
cjevovoda je u izrazito lošem 
stanju i često ima vrlo velike 
nepotrebne gubitke vode. 

Prosječna dnevna potroš- 
nja vode je oko 120 litara po 
osobi. Ako plaćate znatno 
više od ovoga, to je pouzdan 
znak da ili postoji problem u 
mjerenju potrošnje, ili, što je 
vjerojatnije, da postoje gu- 
bici u cjevovodu. Da bi se 
pronašlo mjesto puknuća 
cjevovoda, ipak je potrebno 
posjedovati = profesionalnu 
opremu i najbolje je kontak- 
tirati mjerodavnu tvrtku. No, 
ako i nemate problema s cje- 
vovodom, još uvijek možete 
postići uštede vode tako da 
smanjite pritisak vode u cje- 
loj kući/stanu montiranjem 
prigušnice i montiranjem 
posebnih nastavaka na tu- 
ševe i slavine koje smanju- 
ju količinu potrošene vode 
raspršujući vodu na sitnije 
kapljice, pa na taj način ni ne 
primjećujemo da je količina 
vode manja. 


Učinkoviti tuš stoji 
oko 300 kuna, a štedi 
preko 50% vode 

Na primjer, učinkoviti tuš 
stoji oko 300 kuna, a štedi 
preko 50% vode. Tijekom 
tuširanja običan tuš troši oko 
10 litara vode po minuti, a 
ako ne zatvaramo tuš tije- 
kom tuširanja i tuširamo se 
svaki dan 15 minuta, godiš- 
nje potrošimo 54.750 litara 
vode po osobi. Pola računa 
za potrošenu vodu za tušira- 
nje mogli bismo uštedjeti sa 
štedljivim tušem, kojeg samo 
jedna osoba isplaćuje za go- 
dinu i pol, a moramo imati na 
umu da u pravilu, isti tuš kori- 
sti više osoba. Usto, u spome- 
nuto isplaćivanje investicije 
je uračunata samo ušteda 
vode, a mora se uzeti u obzir 
da se uštedjelo i mnogo to- 
ple vode, čija cijena grijanja 
također pridonosi ukupnoj 
cijeni koja se u tom slučaju 
prepolovljuje. 

19. obljetnica oslobađanja vojnih objekata JNA na Ivančici i 
pogibije Ivana Severa -Nina 


Sjećanja na ivanečke 
ratne dane 1991 


Na rujan 1991. godine okupljene kod Ninova groba podsjetio je pripadnik 
bivših specijalnih postrojbi Cedomir Beno predsjednik Gradskoga vijeća 


Roditelji i rodbina poginulih 
branitelja, pripadnici specijal- 
nih postrojbi koji su 1991. su- 
djelovali u akcijama oslobađa- 
nja vojnog objekta na Ivančici, 
a onda i u ratnim operacijama 
oslobađanja Varaždina, pred- 
stavnici braniteljskih udruga, 
MUP-a, članovi Gradskoga 
vijeća i predstavnici gradskog 
vodstva, u subotu su, 18. rujna, 
obilježili 19. obljetnicu osloba- 
danja Ivančice i pogibije bra- 
nitelja Ivana Severa Nina. On 
je poginuo 18. rujna 1991., za 
oslobađanja vojarne Jalkovečke 
žrtve u Varaždinu, samo dan 
kasnije nakon osvajanja Ivan- 
čice. Otada ne prođe godina, 
a da ga se njegovi suborci ne 
sjete. Svakog rujna o tom datu- 
mu okupljaju se i odaju počast 
poginulom kolegi. Tako je bilo 
i te kišne subote, kada su se 


Lovački memorijal,Ivan Sever Nino 2010.“ 

sjećanjem na Nina 


ponovno skupili te svi zajedno 
najprije položili bijele ruže na 
spomenik braniteljima u centru 
Ivanca. Potom su i grobove po- 
ginulih branitelja na ivanečkom 
groblju okitili cvijećem i svojim 
kolegama zapalili svijeće za po- 


koj duše. U tome im se i ove go- 
dine pridružio njihov ratni za- 
povjednik Vladimir Debeljak. 
Na događanja u rujnu 1991. 
podsjetio je bivši član specijal- 
nih postrojbi Čedomir Bračko, 
predsjednik ivanečkog Grad- 


skog vijeća. 

- Usprkos slaboj naoruža- 
nosti i opremljenosti i uz veli- 
ku pomoć policijskih snaga iz 
Ivanca, 17. rujna 1991. oslobo- 
đen je vojni objekt na Ivančici. 
Dio pripadnika diverzantskog 
i protudiverzantskog voda su- 
djelovao je i u obrani i osloba- 
danju Varaždina. Tom prilikom 
na prvoj crti bojišnice, ispred 
vojarne Jalkovečke žrtve, pogi- 
nuo je Nino. Bio je među prvim 
poginulim ivanečkim branitelji- 
ma, a svoj mladi život položio je 
kako bismo svi mi mogli živjeti 
u slobodnoj Hrvatskoj — izjavio 
je Bračko te izrazio ponos čla- 
nova postrojbe sudjelovanjem 
u obrani i stvaranju slobodne 
Hrvatske. Nazočni su potom 
obišli i grobove poginulih bra- 
nitelja Romana Ribića i Željka 
Putara-Grdaka.(ljr) 


Zlatni po pripao Željku Solini 


Lovačko društvo Jelen i ove a 


je godine, u znak sjećanja na svo- # 


ga poginulog člana, priredilo 4. & 
memorijalni turnir ,Ivan Sever 2 


Nino; u gađanju letećih meta. 
Zahvaljujući lovcima što su se, i 
unatoč vrlo lošem vremenu, oku- 
pili u čast svoga pokojnoga kole- 
ge, te upućujući pozdrave obitelji 
pokojnog branitelja, njegovim 
suborcima, predstavnicima bra- 
niteljskih udruga i Grada, na po- 
četku susreta kratko se obratio 
predsjednik LD-a Zdravko Kri- 


žek. Rezultate natjecanja, na ko- 
jemu je sudjelovalo dvadesetak 
lovaca, proglasio je voditelj stre- 
ljane Danijel Posavec. Pobjednič- 
ki pehar osvojio je Željko Solina, 
drugi je Josip Kolar, a treći Zdrav- 
ko Križek. Nagrade pobjednici- 
ma uručila je majka pokojnoga 
Nina, Ružica Sever. Turnir je i 
ove godine održan pod pokrovi- 
teljstvom Grada Ivanca.(ljr) 
Pobjednicima Memori- 
jalnog turnira nagrade je 
uručila Ružica Sever 


- Unatoč tome što je iva- 
nečko gradsko vodstvo još pri- 
je dvije godine radno vrijeme 
barova ograničilo do četiri sata 
poslije ponoći, u Ivancu još ima 
ugostiteljskih objekata koji rade 
i sat dulje. Za njih su vezane i 
najveće pritužbe građana. Al- 
kohol toče pijanim osobama, 
pa se svakog vikenda ponavlja 
ista priča - tuče, galama i nered, 
gradska špica puna razbijenog 
stakla, a hitna pomoć zbrinjava 
povrijeđene u tučama i sukobi- 
ma. Da nema video-nadzora, 
već bi odavna stradao i spo- 
menik poginulim braniteljima 
na glavnom trgu, na kojeg je 
nedavno jedna osoba bacila 
staklenu bocu. 

To je na sastanku Vijeća za 
komunalnu prevenciju koje je 
u petak, 10. rujna, održano pod 
predsjedanjem Jasenke Friščić, 
naglasio načelnik ivanečke Po- 
licijske postaje Boris Divjak. 
Vijeće je stoga predložilo grad- 
skim službama da ponovno 
aktualiziraju rješavanje te pro- 
blematike, to više što građani, 
revoltirani vikom, dernjavom i 
sukobima pijanih gostiju koji im 
u kasnim noćnim satima remete 
odmor i san, učestalo prigovara- 
ju traže da im se osigura mir na 
koji imaju pravo. Premda je, po 
podacima policije, ove godine 
broj evidentiranih slučajeva na- 
rušavanja javnog reda i mira u 
Ivancu trećinu manji nego lani 
(do srpnja ove godine zabilježe- 
no je 21 remećenje, a lani je bilo 
deset slučajeva više), građanima 
statistika nije dovoljna. 

- Mi, stanari, koji živimo u 
susjedstvu ugostiteljskih obje- 


S 


Potaknuto rješavanje brojnih životnih pitanja građana 


Građani revoltirani neredom 
i bukom u nočcnim satima 


Policija sugerira postavljanje rasvjete na mjestima gdje nered stvara mladež — na ivanečkoj 
tržnici, iza osnovne škole i lu parku 


Dana je inicijativa za postavljanje znaka zabrane 
parkiranja na strmom dijelu Cesarčeve ulice 


pe 


Vijeće za komunalnu prevenciju potaknulo je rješava- 
nje svakodnevnih problema građana 


kata, sami noću moramo stra- 
žariti i sprječavati štete što ih 
čini pripita mladež — kazala je 
članica Vijeća Ljubica Friščić. 
Mnogo pritužbi upućeno je na 
račun terasa i buke koja dopi- 
re iz kafića u Malezovoj ulici. 
Građani, pogotovo stanari 
zgrade u kojoj je smještena 
većina kafića, osjećaju se ne- 
moćni, jer djeci ne mogu osi- 
gurati miran san, a ima i teško 
bolesnih ljudi koji sami ni ne 
mogu pozvati policiju. Nered 


u noćnim satima stvara i mla- 
dež koja se okuplja na mračnoj 
ivanečkoj tržnici, kod osnov- 
ne škole i u gradskom parku. 
Posebno je problematično na 
tržnici, gdje svjetlo dana doče- 
kuju hrpe smeća što ih mladi 
ostavljaju za sobom. 

- Na tim prostorima treba 
postaviti rasvjetu, a naša isku- 
stva govore da nakon toga ne- 
red prestaje. Još bolji rezultati 
postigli bi se video-nadzorom 
— kazao je Divjak.(ljr) 


Ministarstvo štednju 
trenira na invalidima!? 


S obzirom na učestale zahtjeve Udruge invalida da se nepo- 
kretnim i teško pokretnim osobama uklanjanjem arhitektonskih 
barijera omogući prilaz javnim ustanovama i institucijama, Vije- 
će je donijelo odluku da se vlasnicima objekata uputi zahtjev da, 
gdje god je moguće, sagrade rampe za invalide. Od Varaždinske 
županije zatraženo je da prilaz invalidima omogući u zgradi svojih 


ureda u Ivancu i u Srednjoj 


j školi, a od Ministarstva zdravstva da 


sagradi dizalo do Centra za socijalnu skrb. Dizalo, za koje su izra- 
đeni projekti i dobivene dozvole, a čija je gradnja trebala početi 


ove godine, 


inistarstvo zdravstva izbacilo je iz ovogodišnjeg 


proračuna, pa je od države zatraženo neka štednju ne trenira na 


- invalidima u kolicima. 


Što se tiče uređenja prilaza za invalide Općinskom sudu, pred- 
sjednik Draženko Jakopović kazao je da zbog spajanja sudova ne 
očekuje da će ta inicijativa u skorije vrijeme uroditi plodom. Rav- 
natelj Učilišta Mario Kramar ocijenio je da ta ustanova građevinski 
ne može urediti prilaz svojoj upravi, dok je ravnateljica Crvenog 
križa Jasminka Ruhek najavila da će ta ustanova taj problem rije- 
šiti. Svi rukovoditelji upozoreni su da je zakon sve pravne osobe 
obvezao na gradnju prilaza i rampa za invalide, pa će to morati 
poštivati i Poštanski ured i MIO Ivanec (ljr) 


Prometna Sve svete 


Ravnatelj ivanečke škole Dragutin Brezovec rekao je da im je 
nepoznati počinitelj u dva navrata iz cisterne školski šaht za obo- 
rinske vode u noćnim satima ispustio fekalije iz septičke jame, ali 
nakon medijskih napisa to je prestalo. Komunalcu Ivkomu suge- 
rirano je da pokosi ambroziju koja raskošno cvate na novoj par- 
celi pokraj groblja te da češće, čim ih građani napune, od smeća 
prazni prepune kontejnere na gradskom groblju. 

Za Dan Svih svetih promet prema groblju u Ivancu regulirat 
će se kružno, a policija je zamolila građane da poštuju regula- 
ciju te da se vozilima ne provlače pokraj postavljenih barijera. 
Na zahtjev građana, Vijeće je također predložilo Gradu Ivancu da 
na strmom dijelu Cesarčeve ulice (prema groblju) postavi znak 


zabrane parkiranja vozila.(ljr) 


Upozorenje iz Policijske postaje Ivanec 


Ne ostavljajte vrijedne predmete u vozilu! 


Tijekom listopada, a posebi- 
ce uoči 1. studenog, blagdana 
Svih svetih, upozoravamo gra- 
dane na povećani rizik krađa 
stvari i novca iz osobnih vozila. 

Zbog većeg broja vozila ko- 
jima građani posjećuju mjesna 
i gradska groblja radi uređenja 
grobova umrlih članova obitelji, 
drski lopovi koriste nepažnju i 
iz vozila kradu novčanike, tor- 
bice, mobitele i druge pred- 
mete. lako policijski službenici 
pojačano nadziru prostore par- 
kirališta pokraj groblja, statisti- 
ke iz ranijih godina pokazuju da 
se upravo tih dana događa veći 
broj kaznenih djela nego što je 
to slučaj tijekom drugih mjese- 
ci u godini. 


Kako ne bi postali žrtve lo- 
pova, molimo građane da pri- 
likom posjete grobljima obrate 
veću pozornost na svoja osob- 
na vozila i stvari koje ostavljaju 
u njima te im skrećemo pozor- 
nost na sljedeće mjere opreza: 

- prilikom napuštanja vozila, 


čak i kratkotrajnog, ugasiti 

motor i uzeti ključeve sa so- 

bom 

- ne ostavljati ključeve i do- 

kumente u vozilu 

- zatvarati prozore, kao i po- 

mični krov ako ga vozilo ima 

- vrijedne predmete ne ostav- 

ljati u vozilu, a posebice ne na 

vidljivim mjestima u unu- 

trašnjosti 

- ne ostavljati vozilo na mrač- 

nom i pustom mjestu dulje 

vrijeme 

Ako primijetite nepoznatu 
ili sumnjivu osobu kako obilazi 
oko vozila ili u njega pokušava 
ući na neuobičajen način, pri- 
javite je najbližim policijskim 
službenicima ili na tel. broj 92. 

Prometne nesreće 
u mladih vozača 


U četvrtak, 9. rujna, učenici 
završnih razreda ivanečke Sred- 
nje škole u srednjoškolskom su 
amfiteatru pratili predavanje 
o temi prometnih nesreća u 
mladih vozača. O tome su im 
govorili dr Gordana Županić i 
policijski službenik Davor Blaš- 
ko iz Policijske postaje Ivanec, 
zadužen za sigurnost i preven- 
tivu cestovnog prometa. Mla- 
dima su skrenuli pozornost na 


najčešće faktore rizika i rizično 
ponašanje, koji u najvećem bro- 
ju slučajeva dovode do promet- 
nih nesreća. Pozvali su ih da se 
uključe u tečajeve prve pomoći 
i u ekipe prve pomoći mladeži 
Crvenoga križa. Predavanje je 
organiziralo ivanečko Gradsko 
društvo Crvenoga križa te se 
time uključilo u obilježavanje 
Svjetskoga dana prve pomoći. 
(lj) 

Gradonačelnik Batinić s vodstvom MO-a razgovarao o komunalno-infrastrukturnoj problematici 


Građani zadovoljni rješavanjem vodo- 


Rekonstrukciju vodovoda Grad Ivanec je još prije tri godine dogovorio s Varkomom, pa su otad 
novi vodovodi sagrađeni u PdJaniH, OIĆEKOj: Margečanu, a radi se iu Radovanu i Škriljevcu 


Gradonačelnik Milorad Ba- 
tinić u srijedu je, 15. rujna, bio 
u radnom posjetu Mjesnom 
odboru Margečan. S  pred- 
sjednikom i članovima Vijeća 
MO-a Zvonkom Brežnjakom, 
Ivicom Prašnjakom i Vinkom 
Zagorcem obišao je pojedina 
naselja u visinskoj zoni, u ko- 
jima je Varkom rekonstruirao 
glavni vodovod i postavio novu 
razvodnu mrežu. Na terenu 
o tome je razgovarao s vodi- 
teljem gradilišta Antonijem 
Cmrečkim. 


Mještani su izrazili zado- 
voljstvo što se rekonstruk- 
cijom vodovoda rješavaju 
vodoopskrbni problemi gra- 
đana u povišenim dijelovi- 
ma Margečana. Završeni su 
radovi u zaselcima Vinceki, 
Zagorci i Kocijani, gdje je 
postavljeno 800 metara vo- 


Zbog hirova 
trpe djeca 


Mjesni odbor i Udruga Mar- 
gareta ističu odličnu suradnju s 
mještanima, školom, Udrugom 
umirovljenika, s mladima, s Tu- 
rističkim društvom Ivanec, Gra- 
dom... No, sa žaljenjem kažu 
da pojedinci izvodstva mjesnog 
DVD-a odbijaju njihove inicijati- 
ve i pozive sa suradnjom. 

- Između ostalog. ne žele 
nam par puta na godinu 


pojedinaca 


ustupiti prostor vatrogasnog 
doma kako bismo u njemu o 
Božiću, Nikolinju i sličnim pri- 
ikama organizirali predstave 
za djecu iz Margečana i oko- 
ice. Zbog hirova pojedinaca 
na kraju najviše trpe djeca 
— požalili su se predstavnici 
\jesnog odbora te dodali da 
s većinom vatrogasaca lijepo 
surađuju. 


Br . 


Pod u vodenici bit će sastavlj ljen još ove edine 


Pri lmbrii 
Josipu 


Domaćini su goste upoznali 
i s naporima koje Udruga gra- 
dana Margareta i Mjesni odbor 
ulažu u uređenje čak šest izvo- 
ra u Izvorskoj ulici. Zahvaljuju- 
ći radu i velikom entuzijazmu, 
uredili su izvora ,Imbra i Josip“ 
(svi izvori nose nazive po svojim 
nekadašnjim vlasnicima) podigli 
su nadstrešnicu, sagradili klupe, 
stol i šank, uredili odvod izvora, 
okoliš i prilaze te sagradili teme- 
lje pomoćni objekt, koji planiraju 
dovršiti iduće godine. 

- Na izvoru smo postavili i dr- 
venu kacu za otjecanje vode. Ove 
godine sagradili smo temelje za 
pečenjarnicu i roštilj. Pokušat 
ćemo ih dovršiti iduće godine, 
jer manjka nam 5.000 kuna — na- 
glasio je Vinko Zagorec, glavni 
majstor i voditelj radova. Zvonko 
Brežnjak kaže da su im novac za 
nabavu materijala poklonili mje- 
štani, a pomogli su i Varkom, Hi- 
droing i Šumarija Ivanec. 

- Curek u zadnjih 300 godi- 
na nije presušio, baš kao i ostali 
,cureki“ Čista voda naša je naj- 
vrjednija baština i zato izvore 
obnavljamo, želeći ih ostaviti u 
nasljeđe djeci i mladima — ka- 
zao je Brežnjak. Brigu o izvorima 
mladi su prihvatili s veseljem, 
pa ih se često može vidjeti kako 
pod vodstvom svojih učiteljica 
i članova Margerete čiste okoliš 
svojih ,cureka“.(ljr) 


Curek u 300 godina 
nijednom nije presušio 


dovoda za potrebe više od 40 
kućanstava. Ostaju još samo 
radovi u Biškupovcu i nakon 
toga cijela visinska zona bit 
će riješena. 

Dio radova obavljen je lani, 
kada je sagrađeno 500 metara 
vodovoda u Ulici Breznici, za 
dvadesetak kućanstava, dok je 
u proljeće ove godine polože- 
no i 500 metara cjevovoda do 
zaselka Brežnjaki i tamošnjih 
desetak kućanstava. U sklopu 
radova rekonstruiraju se i pri- 
ključci do šahtova u svakom 
dvorištu, a izvođači ujedno 
izrađuju katastar vodovodne 
infrastrukture, koji će im kod 


opskrbnih problema u visinskoj Zoni 


budućih zahvata u velikoj mjeri 
olakšati radove. 


- Rekonstrukciju vodovoda 
s Varkomom smo dogovorili 
još prije tri godine. Dogovor 
se poštuje, pa su u tom razdo- 
blju novi vodovodi sagrađeni u 
Osečkoj, Seljancu i Margečanu, 
a intenzivno se ulaže i u rješa- 
vanje vodoopskrbe Radovana i 
Škriljevca — kazao je gradona- 
čelnik. 

- Ulaganje u vodoopskr- 
bu ovoga područja za nas je 
dragocjeno, jer riječ je o ru- 
ralnom prostoru. Vjerujemo 
da će sigurna vodoopskrba i 
nove prometnice pridonijeti 
odluci mještana da ovdje ubu- 
duće grade. To dosad nije bio 
slučaj, što pokazuje i podatak 
da u zadnjih pet-šest godina 
ovdje nije sagrađena nijedna 
kuća — kazao je predsjednik 
Mo-a Zvonko Brežnjak. Bu- 
dući da se raskopan teren 
mora slegnuti, Vijeće MO-a 
donijelo je odluku da se asfal- 
tiranje pojedinih prometnica 
iz ovogodišnjeg programa 
prebaci na 2011., jer u protiv- 
nom, nakon slijeganja terena, 
asfalt bi mogao pucati. Tako- 
đer, neće se asfaltirati ceste na 
kojima će se infrastrukturni 
radovi tek izvoditi. Brežnjak 
je uputio zahvalu članovima 
Vijeća MO-a koji su se potru- 
dili definirati prioritetne dio- 
nice za asfaltiranje, a zahvalio 
je i Gradu što asfaltiranje po- 
jedinih nerazvrstanih cesta 
sufinancira sa 70 posto. 


Vodenica je ponos Margečana i njegovih mještana 


Vodenica, šetnice, uređenje glavnog trga 


Razgovaralo se i o nastavku uređenja i dogradnje vodenice te mogućnostima daljeg otkupa ze- 
mljišta i uređenja igrališta, trim-staza i šetnica pokraj Bednje. Projekt je to koji zajedno vode Udruga 
građana Margareta i Mjesni odbor. Susretu je nazočila i arhitektica Zdenka Šarolić, članica Savjeta 
gradonačelnika, koja izrađuje projekt uređenja sportsko-rekreacijskog kompleksa oko vodenice te 
projekt uređenja glavnog Trga sv. Marije. 

- Ove godine uređen je ulaz u podrum i sagrađena bolta. Popločan je i ulaz u vodenicu, a u unu- 
trašnjosti objekta uređujemo drveni pod. Još ove godine kanimo ga dovršiti i glavnu prostoriju staviti 
u funkciju. Imamo mnogo planova za dalji otkup zemljišta i uređenje okoliša i igrališta kao dijela zone 
sporta i rekreacije, pa tu očekujemo potporu Grada Ivanca — kazali su domaćini.(ljr) 


Složne ruke kuću grade 


Podaci o trasi, duljini i položaju vodovoda bilježe se 
radi izrade katastra infrastrukture 


Većina mještana uključena je 
u napore oko uređenja naselja 
i kompleksa vodenice i okolice. 
Tako je Josip Buhin besplatno 
postavio struju i donirao materi- 
jal, žljebove je postavio Marijan 
Vincek, drvenu klupu Martin Ko- 
zulić,a stara kola, postavljena kao 
ukras ispred vodenice, donirala 
je Katica Buhin. Zdravko Slunjski 
besplatno je obavio zemljane 
radove, Vladimir Žiher darovao 
je građevinski materijal, dio izo- 
lacijskog materijala poklonila je 
novomarofska tvrtka Insulation, 
dok je zalaganjem gradonačel- 
nika Batinića pribavljena drvena 
građana za pod vodenice. Dobra 
je suradnja i s obitelji Krznar, koja 
je na dijelu zemlje pokraj vode- 
nice zasadila eko-vrt. (lj) 


Možda vam se čini iluzorno 
raspravljati o nečemu što će se 
tek dogoditi za četiri godine, ali 
toje jedini i pravi pristup prema 
sjedinjavanju i definiranju vizi- 
ja i ciljeva određene društvene 
zajednice. Pokušamo li anali- 
zirati događanja u posljednjih 
15 godina u poljoprivrednom 
sektoru Hrvatske, sigurno je da 
nema nijednog događaja kojim 
je svekolika javnost bila pozva- 
na na ,debatu“ o poljoprivredi 
u budućem razdoblju. 

No, upravo se to prije mje- 
sec dana dogodilo u Bruxellesu, 
na skupu pod radnim nazivom 
»Zajednička poljoprivredna po- 
litika poslije 2013. - vaše ideje“. 
Povjerenik Europske komisije 
za poljoprivredu i ruralni ra- 

zajednička poljoprivredna politika poslije 2013. godine 


Zajednička poljoprivredna politika nije kreirana samo za poljoprivrednike, već za sve građane Europe, uključujući i građane Hrvatske 


Piše: dr.sc. Dragutin Vincek, 
dipl.ing.agr. 
v.d. pročelnik za poljoprivredu 


zvoj početkom travnja uputio 
je poziv svim zainteresiranim 
građanima, udrugama, bez ob- 
zira radeli ili ne u poljoprivred- 
nom sektoru, da se pridruže ra- 
spravi o budućnosti Zajedničke 
poljoprivredne politike (ZPP), 


njezinih načela i budućih cilje- 
va. Ovakvim pristupom želi se 
omogućiti ranije uključivanje 
što širih interesnih skupina 
građana EU. Odaziv je bio od- 
ličan, o čemu govori i to da se u 
raspravu uključilo više od 5473 
građana, 93 poljoprivrednika, 
udruga, 80 znanstvenih i struč- 
nih institucija, te 36 predstavni- 
ka Europske mreže za ruralni 
razvoj. 

Većina sudionika smatra da 
je zajednička poljoprivredna 
politika na razini EU poželjnija 
od serije nacionalnih/regio- 
nalnih politika. Mnogi, ali ne 
svi, tvrde da reforme ZPP-a u 
posljednjih nekoliko godina 


vode poljoprivrednu  politi- 
ku u pravom smjeru. Javnost 
posebno ističe potrebu pra- 
vednosti u cijelom poljopri- 
vredno-prehrambenom lanac 
unutar država članica. Mnogi 
su istaknuli da je ZPP izuzet- 
no važan za sigurnost hrane u 
EU, a ispitanici iz svih dijelova 
društva tvrde da bi cilj ZPP-a 
trebao biti održavanje razno- 
likog sustava proizvodnje u 
Europi, posebice u udaljenim 
područjima. Međutim, posto- 
je različita mišljenja o tome 
što bi ZPP trebao postići. Neki 
smatraju da je ZPP važan radi 
omogućavanja poslovnih ak- 
tivnosti poljoprivrednicima u 

okolnostima u kojima tržište 
ne može osigurati povrat ulo- 
ženoga i gdje se suočavaju s 
visokim troškovima proizvod- 
nje, dok drugi smatraju da 
glavni fokus ZPP-a treba biti 
opće javno dobro. 

Uglavnom, svi aspekti 
društvene zajednice koji su se 
uključili u raspravu od ZPP-u 
očekuju omogućavanje zdrave 
i sigurne hrane, proizvedene 
na transparentan način, uz 
pristupačnu cijenu; zatim, osi- 
guravanje održivog korištenja 
poljoprivrednog zemljišta, pro- 
vođenje aktivnosti koje podu- 
pire ruralna zajednica i okolica 
te sigurnost opskrbe hranom. 


Mnogi građani žele poljo- 
privredu koja će poštivati oko- 
liš, smanjiti utjecaj na globalno 
zagrijavanje, održavanje biološ- 
ke raznolikosti, vodnih resursa i 
slično. Mnogi osjećaju da odr- 
živa obiteljska poljoprivreda 
omogućava širok raspon po- 
godnosti te je i u takvom obliku 
prihvaćena od strane građana 
EU. Vrlo je teško izvući broj 
prijedloga i ideja koji su ponu- 
đeni i raspravljani. Međutim 
nastojeći uvažiti sve činjenice, 
utvrđeno je dvanaest smjerova 
koje bi trebalo slijediti. EU bi 
trebala: 

- osigurati strateški pristup 
prema reformi ZPP-a, povoditi 


se za cjelovitim, a ne parcijal- 
nim rješenjima; osigurati da 
ZPP jamči sigurnost hrane, ko- 
risteći brojne alate za postizanje 
tog cilja; nastaviti gurati konku- 
rentne i potencijalno konku- 
rentne sektore poljoprivrede 
u tržišnom kontekstu, dajući 
veću važnost inovaciji i širenju 
istraživanja; preobraziti tržišnu 
intervenciju u moderno rizično 
i kritično management oruđe; 
priznati da tržište ne može (ili 
ne želi) platiti za opće javno 
dobro; imati na umu da će ko- 
rektno plaćanje poljoprivredni- 
cima za pružanje javnih dobara 
i servis biti ključni čimbenik u 
reformiranom ZPP-u; zaštita 


okoliša i biološke raznolikosti, 
očuvanje sela, održavanje ru- 
ralne ekonomije i zadržavanje/ 
stvaranje radnih mjesta u ru- 
ralnom prostoru, ublažavanje 
klimatskih promjena; promisli- 
ti o strukturi podrške kroz dva 
stupa i razjasniti odnos izme- 
du njih, donijeti odgovarajuće 
mehanizme u svrhu uspješnog 
ruralnog razvoja; implemen- 
tirati pošteniju politiku prema 
malim  poljoprivrednicima, 
manje razvijenim regijama, 
novim članicama; uvesti tran- 
sparentnost duž poljoprivred- 
no-prehrambenog lanca, i veću 
odgovornost proizvođača; 
stvoriti uvjete za poštenije tr- 


žišno natjecanje između doma- 
ćih i uvoznih proizvoda; izbjeći 
uništavanje gospodarstava ili 
kapaciteta proizvodnje hrane 
zemalja u razvoju, pomoć u 
borbi protiv gladi u svijetu. 

Godina 2013. godina bit će 
prekretnica u povijesti zajed- 
ničke poljoprivredne politike. 
Tijekom prošlih 50 godina za- 
jednička poljoprivredna poli- 
tika hranila je europski projekt 
(Europsku uniju). Ta politika 
nije bila kreirana samo za poljo- 
privrednike, već za sve građane 
Europe. To je koncern svih sta- 
novnika EU, a nadamo se isto 
tako da će i Hrvatska postati 
dio toga koncerna. 

UKRATKO 


CRVENI KRIŽ 


Pomoć za 
53 obitelji 


Gotovo 1200 kilograma ra- 
bljene odjeće te mnogo igra- 
čaka, dječjih tenisica, školskih 
torbi i pribora, posuđa i dru- 
gih potrepština siromašnim 
su građanima podijelili aktivi- 
sti ivanečkog Gradskog druš- 
tva Crvenoga križa. Budući da 
ono pokriva cijelo područje 
bivše ivanečke općine, pomoć 
su dobile 53 obitelji iz Ivanca, 
Lepoglave te svih okolnih op- 
ćina, Maruševca, Bednje, Voće 
i Klenovnika. Crveni križ tako- 
đer je obavijestio građane o 
rezultatima prikupljanja krvi u 
olovozu. U šest akcija priku- 
pio je 360 krvnih doza, a sve 
oličine dane su na raspolaga- 
nje Općoj bolnici Varaždin (ljr) 


Humanitarna 
fundacija Pro vitae 


Otvoren trajni 
žiroračun 
fundacije 


Nakon dugotrajnih usu- 
ašavanja i rješavanja niza 
administrativnih pojedinosti 
s resornim ministarstvom 
oko osnivanja Humanitarne 
fundacije Pro vitae, napokon 
je dobivena i suglasnost za 
otvaranje trajnog žiroračuna. 
Sve tvrtke, ustanove, poje- 
dinci i svi ostali koji žele upla- 
titi novčani prilog u korist 
fundacije, mogu to učiniti na 
žiroračun Pro vitae otvoren u 
VaBa banci d.d. broj 2489004- 
1131204619. (ljr) 

FOLKLOR Ivanec je bio domaćin Županijske smotre folklora 


KUD-a Salinovec - najbolji! 


i Salinovčani će predstavljati Varaždinsku županiju na državnoj smotri folklora 


Kulturno-umjetničko društvo Salino- 
vec branit će boje Varaždinske županije na 
državnoj smotri folklora što će se krajem 
listopada održati u Čakovcu! 

Tako je odlučilo prosudbeno povje- 
renstvo nakon što je u nedjelju, 26. rujna, 
na Županijskoj smotri folklora održanoj u 
ivanečkoj kinodvorani, pažljivo pratilo na- 
stupe šest ponajboljih folklornih KUD-ova 
iz cijele naše županije, što su kvalitetom 
svoga nastupa pokušavali izboriti nastup 
na državnom natjecanju. 

Pa premda pojedini KUD-ovi nisu bili 
najsretniji takvom odlukom, predsjednik 


prosudbenog povjerenstva dr. Tvrtko Ze- 
bec, viši stručni suradnik Instituta za fol- 
kloristiku iz Zagreba, nije se dao pokole- 
bati. Salinovčani su, pojasnio je, pokazali 
svježinu, originalnost i srce u izvođenju 
spleta pjesama sjeverozapadne Hrvatske 
i zaslužuju plasman na državno natjeca- 
nje! 

- U Ivancu smo pobijedili u vrlo jakoj 
konkurenciji najboljih folklora naše žu- 
panije, o čemu svjedoči i podatak da su 
nam konkurenti bili KUD Varteks, Varaž- 
dinski folklorni ansambl, KUD Hrvatskih 
željeznica te odlični plesači iz Jalžabeta i 


Vinice. Ponosni smo tim priznanjem, za- 
hvaljujemo na trudu našem koreografu 
Tihomiru Kukuliću! Ovo je još jedan ko- 
rak prema ostvarenju naših planova, a to 
je da Salinovec postane središte folklora 
na ivanečkom području — kazala je pred- 
sjednica KUD-a Ljiljana Gotali najavila da 
s pripremama za državnu smotru počinju 
odmah. 

Županijsku smotru u Ivancu organi- 
zirala je Zajednica kulturno-umjetničkih 
udruga, a u revijalnom dijelu nastupila su 
i društva iz Vidovca, Trnovca i Ljubeščice. 
(ljr) 


UDRUGA ILO — Druženja članova u Zlataru i Ludbregu 


Članovi Udruge osoba s in- 
validitetom ILO iz Ivanca na- 
stavljaju s bogatim društvenim 
aktivnostima. 

Na Vilinpotoku kod Zlata- 
ra ogledali su se u ribičiji, na 
5. kupu Zagorja u ribolovu na 


plovak. Natjecanje je bilo na- 
mijenjeno samo invalidima, a 
u konkurenciji dvanaest ekipa 
Ivančani su osvojili odlično če- 
tvrto mjesto. 

Po sektorima istaknuli su se 
Ivica Bregović, Nikola Geček 


i Petar Habek, koji su se plasi- 
rali od trećeg do petog mjesta. 
Vođa ribičke ekipe bio je Željko 
Geček, trener hrvatske repre- 
zentacije invalida u ribolovu na 
plovak. 

Druga skupina invalida su- 


djelovala je na 11. susretu oso- 
ba s invaliditetom u Ludbregu. 
U rekreacijskim natjecanjima 
ivanečka ekipa osvojila je drugo 
mjesto u pikadu, nabacivanju 
koluta i belotu, a na kuglani je 
bila četvrta (ljr) 


IZ STOMATOLOŠKE ORDINACIJE 
Oralna kandidijaza, najčešća 
gljivična infekcija usne šupljine 


Kandidijaza je akutna _ ili 
kronična, površinska ili siste- 
mna gljivična infekcija izazva- 
na kvascem iz roda Candida, 
najčešće Candidom albicans, 
dok su neke druge Candide u 
humanoj patologiji nešto rjeđe. 
Mnogi od kvasca roda Candida 
žive kao normalni stanovnici u 
slini i sadržaju crijeva zdravih 
ljudi, a ako dođe do nekih pro- 
mjena, kao što su pad imunosti, 
uzimanje nekih lijekova (npr. 
antibiotika, kortikosteroida i ci- 
tostatika), ti kvasci postaju pa- 
togeni i izazovu pojavu kandi- 
dijaze. Uz to i neke bolesti (npr. 
dijabetes, AIDS, maligne bole- 
sti), čimbenici su koji pogoduju 
nastanku kandidijaze. Naselja- 
vanje i prodor Candide u tkivo 

usne šupljine potiču i smanjeno 
lučenje sline i kronični lokalni 
podražaji (nošenje stomatološ- 
kih protetskih nadomjestaka). 
Dakle, iako je česti stanovnik 
usne šupljine, u zdravih osoba 
ne izaziva nikakve patološke 
promjene. 

Oralna infekcija Candidom 
albicans javlja se u različitim 
kliničkim oblicima. Zbog razli- 
čitosti u manifestacijama, po- 
stoji nekoliko klasifikacija ove 
bolesti. Najbolja je klasifikacija 
ona koja je najkompletnija, ali 
ujedno i najjednostavnija. Ra- 
zlikujemo akutnu pseudomem- 
branoznu, akutnu  atrofičnu, 
kroničnu atrofičnu, kroničnu 
hiperplastičnu ili hipertrofičnu 
te mukokutanu kandidijazu. 


Akutna  pseudomembra- 
nozna kandidijaza se naziva 
još mlječac ili soor. Najčešći je 
oblik bolesti, a može zahvatiti 
sve dobne skupine. Kliički se 
očitujekremasto-bijelim ili bjel- 
kasto-žutim, blago uzdignutim 
mrljama ili plakovima, koji se 
obično lako mogu odvojiti od 
sluznice, ostavljajući ispod sebe 
crvenkastu ili normalnu povr- 
šinu sluznice. Akutna atrofična 
kandidijaza je poznata pod na- 
zivom antibiotska kandidijaza, 
jer je nalazino u osoba koje su 
dugotrajno uzimale antibiotike. 
Prepoznaje se kao crvena mrlja 
ogoljene i bolne sluznice. Kro- 
nična atrofična kandidijaza ima 
tri poznata klinička oblika. Prvi 
je stomatitis uzrokovan noše- 


njem zubne proteze, a očituje 
se difuznom upalom sluznice 
nepca na koju priliježe zubna 
proteza. Drugi je oblik upala 
koja zahvaća rubove usana, 
a treći oblik zahvaća gornju 
stranu jezika, u središnjoj lini- 
ji, i očituje se kao područje na 
kojemu nema papila. Kronična 
hiperplastična kandidijaza ili 
kandidijalna  leukoplakija se 
pojavljuje u ljudi srednje i sta- 
rije životne dobi, a pogoduju 
joj pušenje i mehaničke irita- 
cije. Klinički se očituje bijelim 
plakovima koji se ne mogu sa- 
strugati. Kronična mukokutana 
kandidijaza je poseban oblik 
bolesti vezan uz genetske i ste- 
čene poremećaje stanične imu- 
nosti, a osim lezija na zahva- 


ćenim sluznicama, nalazimo i 
lezije na koži. 

Dijagnoza oralne kandidijaze 
se postavlja na temelju anamne- 
ze i kliničke slike te se potvrđuje 
pozitivnim nalazom mikološkog 
brisa. Biopsija kao dijagnostička 
metoda dolazi u obzir kod sum- 
nje na kroničnu hiperplastičnu 
kandidijazu. Liječenje oralne 
kandidijaze provodimo nakon 
pravilno postavljene dijagnoze, a 
osim kandidijaze liječimo i stanje 
koje je dovelo do pojave ove bo- 
lesti. U terapijske svrhe propisu- 
jemo antimikotike i oralne anti- 
septike. Bolesnicima je potrebno 
dati upute o pravilnoj oralnoj hi- 
gijeni,a poseban naglasak se stav- 
lja na potrebu prestanka pušenja. 


RJEŠENJE NA VIDIKU Grad Ivanec kvalitetnim programom od Ministarstva 
obitelji, branitelja i međugeneracijske solidarnosti 
povukao 110.000 kuna za podiznu platformu 


Invalide će na katove 
Doma zdravlja prevoziti 
podizna platforma 


i Radovi će početi još ove godine, a platformom će se napokon riješiti 


problemi nepokretnih i polupokretnih invalidnih osoba 


Ministar obitelji, branitelja i među- 
generacijske solidarnosti Tomislav Ivić i 
gradonačelnik Ivanca Milorad Batinić pot- 
pisali su ugovor o sufinanciranju projekta 
rješavanja pristupačnosti objektima osoba 
s invaliditetom - podizne platforme na iva- 
nečkom Domu zdravlja, vrijedan 110.000 
kuna. Novac je Gradu već doznačen, i to 
temeljem kvalitetna programa što su ga 
izradile gradske službe te ga kandidirale na 
natječaj resorna ministarstva. 

Grad Ivanec je poslove vezane uz reali- 
zaciju gradnje podizne platforme prenio na 
vlasnika objekta, Dom zdravlja Varaždin- 
ske županije, pa će, prema najavama, grad- 
nja platforme kojom će se nepokretni i teš- 
ko pokretni invalidi prevoziti do ambulanti 
na prvom i drugom katu, početi još ove 
godine. Po riječima ravnatelja županijskoga 
Doma zdravlja Ivana Crnkovića, platforma 
će se montirati s vanjske strane objekta, 
kod glavnog ulaza. Bit će ostakljena, širine 
2,20 metara i njome će se napokon riješiti 
problem dostupnosti ambulanti na prvom 
i drugom katu Doma zdravlja, kojeg je iva- 
nečka Udruga invalida u brojnim dosadaš- 
njim istupima isticala kao najbolniju rak- 
ranu invalidske populacije. 

- Pregledom zgrade Doma zdravlja usta- 
novljeno je da se klasično dizalo ne može 
graditi. Prvi razlog za to je što u unutrašnjo- 
sti za njega nema mjesta, a drugi je taj što 

Podizna platforma sagradit će se s vanjske strane objekta, kod ulaza u 


Dom zdravlja 


se ne bi imalo kamo pričvrstiti, zato jer je 
dio zgrade sagrađen od gipsanih, knaufovih 
ploča — izjavio je Crnković te dodao da se 
vrijednost ukupnog ulaganja procjenjuje 
na oko 300.000 kuna. U međuvremenu je 
završena izrada projekata, a slijedi objavlji- 
vanje natječaja za gradnju platforme i oda- 
bir najpovoljnijeg izvođača. 

- Vjerujem da ćemo sve radove obaviti 
još ove godine i time napokon trajno riješiti 


pitanje dostupnosti ambulanti invalidima i 
osobama s posebnim potrebama — poručio 
je ravnatelj Crnković. Platforma će omo- 
gućiti osobama u kolicima, na štakama i 
drugim teško bolesnim građanima nesme- 
tan prilaz svim ordinacijama na prvom 
i drugom katu i to krvnom laboratoriju, 
oftalmološkoj, dječjim i ginekološkim am- 
bulantama, medicini rada, stomatološkim i 
drugim ambulantama. (ljr) 


IZDVOJENO 


SPAŠAVAJU BLIŽNJE 


Ivanečki 
rekorder A. 


Herceg krv 
je poklonio 
146. put! 


Antun Herceg, ivanečki 
rekorder u broju darovanih 
krvnih doza, ponovno je 
potvrdio svoju humanost. U 
akciji što ju je ivanečki Crve- 
ni križ organizirao s Aktivom 
dobrovoljnih davatelja Itasa, 
krv za humanitarne potrebe 
poklonio je 146. put, 
pa se količina krvi P 
što ju je darovao u 
prošlih više od pola 
stoljeća = približila 
brojci od 60 litara! 
ilimmešije taj73-q0- 
dišnji umirovljenik 
ostao vjeran najavi 
da će krv poklanjati 
tako dugo dok mu 
to bude dopuštalo # 
zdravlje. Herceg je, 
inače, redoviti davatelj krvi 
još od mladenačkih dana, a 
prvi put poklonio ju je 1963. 
godine, kada je služio vojni 
rok u Skoplju i spašavao ljude 
stradale u potresu koji je taj 
grad sravnio sa zemljom. 

Uakciji itasovci su darovali 
34 krvne doze, a među daro- 
vateljima bio je i Ivica Kušen, 
koji je krv poklonio stoti put. 
Nakon metalaca, krv su dali 
i zaposlenici Tvornice obuće 
Ivančice. Skupili su 39 doza, 
a među davateljima istaknu 
su se Ivan Lukić iz Stažnjevca, 
Josip Kumrić iz Cerja s 55 te 
Dragutin Đurasek iz Bikovca s 
54 davanja. (ljr) 

IZ LIJEČNIČKE 
ORDINACIJE 


Cijepljenje je najučinkoviti- 
ja mjera sprječavanja zaraznih 
bolesti kako za pojedinca, tako 
i za društvo u cjelini. Zahvalju- 
jući cijepljenju, neke su bolesti 
potpuno iskorijenjene (velike 
boginje), neke su postale izu- 
zetno rijetke (difterija, tetanus) 
ili rijetke (hripavac, ospice). 

Cijepljenje je postupak uno- 
šenja u organizam oslabljenih 
živih ili mrtvih uzročnika za- 
raznih bolesti ili njihovih tok- 
sina (otrova). Svrha je stvaranje 
protutijela koja će pri susretu 
s mikroorganizmom, protiv 
kojeg se cijepi, spriječiti razvoj 
bolesti. Protutijela su proizvodi 
obrambenih stanica organiz- 
ma-limfocita. Većina zaraznih 
bolesti češća je u dječjoj dobi, 
kad su obrambeni mehanizmi 
slabije razvijeni. To je i razlog 
što se s cijepljenjem započinje 


u najranijoj dječjoj dobi. 
Ministarstvo zdravstva i so- 
cijalne skrbi donosi Provedbeni 
program obaveznog cijepljenja 
u Hrvatskoj na temelju Zakona 
o zaštiti pučanstva od zaraznih 
bolesti i Pravilnika o načinu 
provođenje imunizacije, sero- 
profilakse ikemoprofilakse pro- 
tiv zaraznih bolesti. Program 
određuje bolesti protiv kojih 
se cijepi te dob u kojoj se cijepi. 
Cijepljenje je za obveznike cije- 
pljenja besplatno. Troškove za 
cjepiva i cijepljenja, propisana 
programom, snosi Hrvatski za- 
vod za zdravstveno osiguranje. 
Koja će cjepiva biti u Progra- 
mu, ovisi o pojavnosti zaraznih 
bolesti u zemlji i zemljama koje 
nas okružuju. Stoga je program 
podložan promjenama. Prili- 
kom izrade programa, uzima 
se u obzir individualna zaštita 


Cijepljenje “47 

pojedinca koji se cijepi, ali i za- 
štita necijepljene populacije i 
stvaranje tzv. kolektivnog imu- 
niteta. Kako bi se to postiglo, 
cijepljenjem treba obuhvatiti 
95 % populacije predviđene za 
cijepljenje. 

Obavezni program cijeplje- 
nja obuhvaća cjepiva protiv 
tuberkuloze, difterije, hripavca, 
tetanusa, dječje paralize, hepa- 
titisa B i hemofilusa influence 
tip b. Uz obavezna, postoje i 
cjepiva koja su preporučena i 
njihova primjena ovisi o volji 
pojedinca (gripa, HPV-humani 
papiloma virus). 

Cjepiva mogu biti pojedi- 
načna, protiv jedne bolesti ili 
kombinirana, protiv više bole- 
sti. 

Djeca predškolske dobi na 
cijepljenje se pozivaju pojedi- 
načno u ambulantu, dok se ci- 


jepljenje školske djece provodi 
u ambulanti ili u prostorima 
škole. Roditelji se o cijepljenju 
obavještavaju putem škole. 
Imunitet stečen cijepljenjem 
nije doživotan, nego treba cije- 
pljenjeuodređenim razmacima 
ponavljati tijekom predškolske 
i školske dobi, odnosno protiv 
tetanusa u dobi od 60 god. 

Za cijepljenje postoje kon- 
traindikacije koje utvrđuje liječ- 
nik prije svakog cijepljenja. One 
mogu = privremeno (febrilno 
stanje i akutna zarazna bolest) 
ili trajno odgoditi cijepljenje. U 
slučaju trajne odgode, liječnik 
to upisuje u cjepnu knjižicu i 
karton osobe. Prehlada i kašalj, 
koji nisu praćeni temperatu- 
rom, nisu zapreka cijepljenju. 

Kliničke popratne pojave 
(nuspojave) na cjepivo mogu 
biti lokalne i opće. Najčešća 


popratna pojava je crvenilo, 
otok i bol na mjestu uboda. Od 
općih simptoma, to je povišena 
temperatura, glavobolja, klo- 
nulost, bolovi u zglobovima, 
crijevne tegobe. Ove nuspoja- 
ve ne zahtijevaju neki posebni 
tretman i spontano prolaze za 
dan-dva. Vrlo rijetko javljaju se 
teže komplikacije (visoka tem- 
peratura, febrilne konvulzije) 
i one zahtijevaju ambulantno 
ili bolničko liječenje. Dobrobit 
od cijepljenja značajno nad- 
mašuje rizik od mogućih kom- 
plikacija. 

Petra Lacković iz Radovana najbolja je maturantica u Varaždinskoj županiji 


Brončana na Svjetskom 
natjecanju iz seogratije 


Prošlih dana Petra je postala studentica PMF-a u Zagrebu; svojim uspjesima 
stekla je pravo izravnog upisa na studij geografije istraživačkog smjera 


Sjajan uspjeh postigla je Pe- 
tra Lacković iz Radovana, sad 
već bivša učenica II. varaždinske 
gimnazije. Na Svjetskom natje- 
canju iz geografije održanom u 
Taipeiu, glavnom gradu Tajvana, 
u konkurenciji 120 najboljih ge- 
ografa što su u tu daleku azijsku 
državu doputovali iz 27 zemalja, 
Petra je osvojila brončanu me- 
dalju! Uz Petru, u natjecatelj- 
skom timu koji je branio boje 
Hrvatske bila je još nekolicina 
najboljih mladih hrvatskih ge- 
ografa, Ivan Berdalović iz Belog 
Manastira te Karlo Lugomer i 


Albert Škegro iz Zagreba. 

- Natjecanje je bilo i više 
nego zahtjevno, o čemu govo- 
ri podatak da se pisanje testa, 
terenski rad s Kkartiranjem i 
multimedijalni test na računa- 
lu, protegnulo na tjedan dana 
— kaže Petra, koja iz egzotične 
zemlje, u kojoj je boravila se- 
damnaest dana, nosi lijepe us- 
pomene. Kad je Hrvatskoj, na- 
kon uspješnog sudjelovanja na 
srednjoeuropskom natjecanju 
mladih geografa stigao poziv da 
formira tim za Svjetsko natjeca- 
nje, u hrvatsku je reprezentaci- 


ju pozvana i Petra. Zaslužila je 
to, jer je četiri godine za redom 
sudjelovala na državnim natje- 
canjima, a pritom je jedanput 
osvojila srebrnu, a drugi put 
brončanu medalju. Prije po- 
laska učenicima je testirano i 
znanje engleskoga jezika. 

- Među 120 natjecatelja, bilo 
nas je samo šesnaest djevojaka. 
Iznenadila sam se, očito je u svi- 
jetu geografija muška disciplina 
— rekla je Petra. Sa sobom je po- 
nijela mnoge dojmove. 

- Hrana je posve drukčija 
nego kod nas! Umjesto kruha, 


jede se nezačinjena riža. Sve je 
slatko, riža, juhe, špageti! Koriste 
i mnogo graha, ali nimalo mi se 
nije svidio kolač od graha, a još 
manje grahov sladoled — smije se 
djevojka. Pitamo je li natjecatelj- 
ski duh naslijedila od oca Josipa, 
poznatog maratonca, čiji brojni 
osvojeni pehari sjaje na stolu? 

- Može biti! — odgovara. Po- 
kazuje nam i diplomu najbolje 
maturantice Varaždinske župa- 
nije, a osvojila je i naslov najbo- 
lje učenice završnih razreda II. 
gimnazije u Varaždinu. Njeni 
brojni uspjesi omogućili su joj 

Petra je svoju vrijednost 
potvrdila na Svjetskom 
natjecanju na Tajvanu 


izravan upis na studij geografi- 
je- istraživački smjer Prirodo- 
slovnog-matematičkog  fakul- 
teta u Zagrebu, pa Petra prošlih 
dana broji svoje prve brucoške 
dane. No, prije nego što je otiš- 
la, nije zaboravila zahvaliti oni- 
ma koje smatra najzaslužnijima 
za svoj uspjeh, a to je njena prof. 
Mirjana Zagorc i ravnateljica 
prof. Zdravka Grđan. (ljr) 


Prvi dan nastave u Osnovnoj školi Metela Ožegovića u Radovanu 


U školske klupe sjelo samo deset prvašića! 


Trend pada broja učenika u Radovanu u porastu je; još je lošija situacija u Margečanu, gdje je 


šest prvašića, dok je u prvi razred škole u Gačicama pošlo tek petero dječice 


Veliko srce i puno 
toplih riječi kojima ih je 
prvoga dana nastave, u 
ponedjeljak, 6. rujna, do- 
čekala njihova učiteljica 
Katarina Vugrek, rado- 
vanski će prvašići sigur- 
no dugo nositi u sjećanju 
kao prvu lijepu školsku 
uspomenu. Na žalost, u 
suvremenoj učionici u 
novoj zgradi škole, svo- 
je je prve korake u svijet 
znanja načinilo samo 
deset prvašića. Zna li se 
da je Radovan _ istočni 
centar našega kraja, to je 
porazno loša brojka i po- 
kazatelj da je bijela kuga 
snažno poharala i naselja 
ovoga područja. 

I dok su učionice ne- 
kad bile pretijesne od 
bučne dječice iz okolnih 
naselja, među radovan- 


Bojice i slatkiši za radovanske prvašiće 


skim prvašićima danas je 
tek jedno dijete iz Škri- 
ljevca, jedno je iz Peca, 
iz Seljanca ove jeseni 
nema nijednog poletarca, 
a ostali su iz Lovrečana i 
Radovana. 

- Ova nam je godina 


po broju učenika najgo- 
ra dosad. Taj trend nije 
privremen, tako će biti 
sve do školske godine 
2014./2015. Broj učenika 
neprestano pada, a ove 
školske godine našu će ih 
školu pohađati 171. Još je 


gore u područnim škola- 
ma u Margečanu i Gači- 
cama. U margečanskoj 
školi je samo šest prva- 
šića, dok ih je u gačičkoj 
pet. A svaka od njih ima 
tek po 25 učenika — ista- 
knula je ravnateljica Ana 
Košćak. Mali broj učeni- 
ka odrazio se i na orga- 
nizaciju nastave, pa se u 
Margečanu i Gačicama i 
ove godine nastava odvija 
u kombinaciji sa starijim 
odjeljenjima. 

U znak dobrodošlice 
djeci s kojom će raditi 
iduće četiri godine, uči- 
teljica Katarina podijelila 
im je simbolične darove, 
a dobili su i reflektirajuće 
prsluke. U skladu s više- 
godišnjim običajem iva- 
nečkih gradskih čelnika 
da prvoga dana nastave 


FOTO: LJ. RISEK 


Prvi susret s učiteljicom 


obiđu prvašiće, nove ra- 
dovanske osnovnoškolce 
posjetila je dogradona- 
čelnica Jasenka Friščić. 
Darivala ih je vodenim 
bojicama i košarom pu- 


nom slatkiša, poželjela 
im mnogo uspjeha u škol- 
skim klupama, a njihovim 
roditeljima puno strplje- 
nja, jer odsad imaju (no- 
vog) — đaka u kući!(ljr) 


Mali ivanečki zadrugari sklopili posao na Špancirfestu 
Do mean Uskrsa, 500 ukrasnih boca za maslinara iz Trogira 


Daleko do toga da se na ovogodišnjem Špancirfe- 
stu samo španciralo! Nekim izlagačima je, čini se, pala 
sjekira u med, pa su u sajamskom miljeu dogovorili i 
unosne poslove. Među njima su i mali zadrugari Uče- 
ničke zadruge Ivančica ivanečke Osnovne škole Ivana 
Kukuljevića Sakcinskog. U novoj školskoj godini čeka ih 
puno posla, što potvrđuje i podatak da do idućeg pro- 
ljeća moraju izraditi i isporučiti čak 500 ukrasnih boca! 

- Boce u obliku amfora, opletene špagom i ukrašene 
listićima i sjemenkama raznih biljaka oduševile su proi- 
zvođača maslinova ulja iz Trogira, koji je izlagao na štan- 
du pokraj našeg. Toliko su mu se svidjele da je svoje ulje 
na tržište odlučio plasirati u njima! Ugovorili smo posao 

i obvezali se da ćemo mu boce isporučiti do sljedećeg 
Uskrsa, kad će u njih puniti mlado ulje iz ovogodišnje ber- 
be — kazala je voditeljica Učeničke zadruge Irena Prekrit. U 
Zadruzi se ne boje posla. Imaju, kažu, i više nego dovoljno 
malih ruku koje će ga obaviti s voljom i veseljem. 


FOTO: ARHIV UZ IVANČICA 


Zadrugari boce specifična oblika izrađuju tako da 
staklo premazano ljepilom posebnom tehnikom oma- 
taju špagom, a potom ga dodatno ukrašavaju prirod- 
nim materijalima. Upravo taj detalj svidio se maslinaru, 
pa je najavio da će iz Dalmacije u Ivanec dovesti i suho 
maslinovo lišće, kako bi mu proizvod dodatno dobio na 
izvornosti. lako konačnu prodajnu cijenu s kupcem još 
nije potpuno definirala, nema dvojbe da će prihodom 
od prodaje boca Učenička zadruga lijepo podebljati za- 
družni račun. (ljr) 


Ivanečki zadrugari ponosni su što ih jena 
Špancirfestu obišao predsjednik dr. Ivo Josipović 


GS 


Od početka nove pedagoške godine u ivanečki Dječji vrtić uvedene su brojne novine 

e e ev e. ' 

Manje najvise cijene 
e 2 e () 

vrtickih opskrbnina 


Ukida se sadašnjih osam kategorija po kojima roditelji plaćaju 


smještaj djece u vrtić i uvode se samo tri, s fiksnim cijenama 
smještaja od 470, 550 i 620 kuna 


Već od I. listopada roditelji dijela polaznika iva- 
nečkog Dječjeg vrtića Ivančice smještaj za svoju djecu 
plaćat će manje nego dosad. Pojeftinjenje vrtićke skr- 
bi osjetit će prvenstveno oni roditelji koji još od 2003. 
godine smještaj u vrtiću za svoju dječicu plaćaju po 
najvišim cijenama, a one iznose 620,770 i 796 kuna na 
mjesec. Usto, ukida se i čak četrnaest različitih cjenov- 
nih kategorija (osam osnovnih i šest potkategorija), po 
kojima, temeljem imovinskog cenzusa, roditelji već go- 
dinama plaćaju vrtić za svoje mališane. 

- Broj kategorija smanjuje se na samo tri. Tako će ro- 
ditelji s najnižim primanjima vrtić ubuduće plaćati 470 
kuna na mjesec. Za roditelje s nešto višim primanjima 
ta će cijena biti 550 kuna, a najviša cijena opskrbnine bit 
će 620 kuna. Dakle, cijene smještaja djece za prve dvije 
skupine roditelja ostaju iste kao i dosad, dok bi znatno 
manje ubuduće plaćali roditelji s najvišim primanjima. 
Zašto? Zato jer su razlike između najniže (470 kuna) i 


—_— 


FOTO: ARHIV VRTIĆA 


Nove sprave za igru mališana postavljaju se 
na sjevernom dijelu vrtićkog dvorišta 


Djeca usvajala olimpijske vrijednosti 

Nastavak Olimpijskog dana upriličen im je na- 
kon povratka u vrtićke prostore, gdje su se družili 
s ivanečkim rukometašem Markom Gotalom. Kako 
postati rukometaš, kako se pravilno hraniti i zdra- 
Vo živjeti, sve to klinci su doznali od svog velikog 
idola. Druženje s,pravim“ rukometašem završilo je 
loptanjem i čavrljanjem u kojemu su maleni na- 
prosto okupirali svog zanimljivog gosta.(ljr) 
Ivanečki klinci od malih nogu uče o 
olimpijskim vrijednostima 


| polaznici ivanečkog Dječjeg vrtića Ivančice 
mnoštvom su zanimljivih aktivnosti i druženjem 
obilježili Hrvatski olimpijski dan. Starije odgojne 
skupine, Cipelići, Zvjezdice, Bubamare, Tratinčice i 
Zvončići u petak su, 10. rujna, uživali na velikom 
nogometnom igralištu NK Ivančice. Tamo ih je do- 
čekao prof. Siniša Matuza te im na zanimljiv način 
opisao posao nogometnog trenera. Dakako, zado- 
voljstvo im ne bi bilo potpuno da se potom nisu 
rastrčali igralištem i zaigrali nogomet. 

Bezbrižno djetinjstvo 

najviše cijene (796 kuna) dosad bile prevelike. Za naj- 
višu cijenu djeca nisu dobivala ništa osim prosjeka koji 
je dobivalo i svako drugo dijete, a to nije pravedno. To 
više što vrtići u nekim susjednim gradovima za poto- 
nju, višu cijenu, nude uključivanje djeteta u walfdorsku 
školu - otvoreno ističe ravnateljica Suzana Divjak. 


Smanjenje najviših cijena opskrbnina, kojima su 
roditelji i dosad prigovarali smatrajući da za nakna- 
du koju plaćaju njihovo dijete ne dobiva odgovaraju- 
ći ekvivalent usluge, samo je jedna od novina kojima 
ravnateljica Suzana Divjak nastoji osuvremeniti poslo- 
vanje vrtića. Tako je jaslička grupa, koja je godinama 
neprimjereno bila smještena na katu zgrade, preseljena 
u prizemlje. Prostori su opremljeni odgovarajućim na- 
mještajem i didaktičkim materijalom, a odmah pokraj 
jaslica, s vanjske strane objekta, ograđena je velika tera- 


FOTO: ARHIV DSR SALINOVEC 

Jaslička grupa preseljena je u prizemlje 


sa u kojoj se mališani mogu bezbrižno igrati na svježem 
zraku. 

- Pedagoški rad nastojimo podići na višu razinu, pla- 
niranjem tematskih projekata i izletima, u kojima djeca 
najlakše usvajaju znanja o pojedinim temama. U cilju 
timskog rada, u vrtiću su formirani timovi, prema afini- 
tetima pojedinih odgojitelja — ističe S. Divjak. 

Dio sprava za igru djece postavljen je na sjevernoj 
strani vrtićkog kruga, koji je dosad bio prazan. Od da- 
saka porušenih stabala crnogorice iz vrtićkog kruga sa- 
građena je kućica za igru, ljuljačke i pješčanik, a sve to 
vrtiću je donirao roditelj polaznika vrtića Ivica Friščić, 
poduzetnik. 

Budući da vrtić ima stručan kadar, engleski jezik 
ove je godine uključen u redoviti primarni program 
vrtića, a iduće godine planira se otvaranje skupine koja 
bi radila samo na engleskom jeziku. Zbog kroničnog 
pomanjkanja logopeda, s Obiteljskom centrom u Va- 
raždinu dogovoreno je da jednom tjedno u vrtić dolazi 
logoped koji će raditi s desetak djece. Mališanima za 
koje se ustanovi da imaju psihičkih problema, stručno 
radi mlada psihologinja. 

U ivanečkom vrtiću zbrinjavaju 180 djece, a očeku- 
je se da će ih se tijekom ove pedagoške godine upisati 
još dvadesetak. Vrtićki područni odjel u Radovanu s 
44 djece je prepun i tamo više nema novih upisa. Zbog 
interesa roditelja s područja Salinovca, Gradu Ivancu 
će Upravno vijeće ustanove uputiti pismo namjere za 
otvaranje područnog vrtićkog odjeljenja u Salinovcu. 

Za rad Dječjeg vrtića Ivančice iz ivanečkog grad- 
skog proračuna na godinu se izdvaja 2,5 milijuna kuna, 
dok još 1,2 milijuna vrtić prikupi od roditelja.(ljr) 


Salinovečki učenici: Kretanje je zdravlje! 


Salinovec 


Pješačenjem i trčanjem do 
zdravlja i boljeg života 


- Hodajte, trčite i napravi- 
te prvi korak prema zdravom 
načinu života — poručilo je 
156 učenika Osnovne škole 
Tina Ujevića u Salinovcu te u 
četvrtak, 9. rujna, vježbanjem 
i sportskim aktivnostima obi- 
lježilo Hrvatski olimpijski dan. 
Na poticaj mjesnog Društva 


za sportsku rekreaciju, učenici 
su se sa svojim učiteljem tjele- 
sne kulture prof. Krunom Poje 
najprije dobro razgibali, a po- 
tom su se ogledali u vježbama 
spretnosti za najmlađe, šta- 
fetnim natjecanjima te natje- 
canjima u parovima za starije 
učenike.(ljr) 

Start 1. cross utrke u organizaciji DŠR-a Lančić-Knapić 

UTRKA Održana je Cross utrka 
Lančić-Knapić 2010. 


Na stazi od 4.000 metara 
prvi Josip Fodrek 


U subotu, 4. rujna, Društvo 
za športsku rekreaciju Lančić- 
Knapić organiziralo je Cross 
utrku Lančić-Knapić 2010. Bu- 
dući da je utrci prethodila više- 
satna kiša, natjecanje na stazi 
dugoj 4.000 metara odvijalo se 
po teškom terenu. Sudjelovali 
su natjecatelji iz ivanečkog Tr- 
kačkog kluba Ivančica, Udruge 
za sport i kulturu Bedenec, Ma- 
rathona 95 iz Varaždina i DŠR-a 
Lančića-Knapića. 

Prvo mjesto osvojio je Josip 
Fodrek (DŠR Lančić-Knapić), 
drugi je bio Josip Jakop (TK 
vančica), a treći Marino Lančić 
(DŠR Lančić-Knapić). U konku- 
renciji žena prva je u cilj utrčala 
Vana Posavec (UKS Bedenec). 


Najmlađi natjecatelj bio je Ni- 
kola Grabar, a najstariji Josip 
Matišić. Prva trojica natjecatelja 
nagrađena su medaljama, prva 
petorica i spomen majicama 
utrke, a svi natjecatelji primili 
su priznanja za sudjelovanje. 
Nagrade najboljima predao je 
Vinko Harjač, predsjednik DŠR 
Lančić-Knapić. 

Cross utrka organizatorima 
je bila test za sljedeću godinu, 
kada će uvesti starosne kate- 
gorije i samim time povećati 
broj natjecatelja. Po riječima 
samih trkača, cross staza vrlo 
je zanimljiva i raznolika, jer 
trči se šumom, makadamom, 
livadnim puteljkom i asfaltom. 
(ms) 


KOŠARKA A-2 hrvatska košarkaška liga Sjever 


Ivančica u Vinici pobijedila 
na memorijalnom turniru 


Košarkaška momčad Ivan- 
čice odradila je bazične pri- 
preme na ivanečkim jezerima 
i preselila se u sportsku dvo- 
ranu Srednje škole. Priprema- 
jući se za prvenstvenu sezonu 
2010.,/2011., ivanečki su košar- 
kaši odigrali nekoliko pripre- 
mnih utakmica na dva turnira. 
Na 3. memorijalnom košarkaš- 
kom turniru Mladen Kasun u 
Vinici, Ivančica je osvojila prvo 
mjesto. U polufinalu je pobije- 
dila Lepoglavu s 53:36 (četvrtine: 
9:10, 19:2, 11:10, 14:14), a u finalu 
ekipu Petrijanca sa 60:50 (četvr- 
tine: 16:17, 14:12, 17:8, 13:1). 

U finalnoj utakmici Filip Ro- 
žman bio je najefikasniji igrač 
u našoj ekipi, s 15 koševa. On 
je ujedno proglašen najboljim 
igračem turnira. Slijede Saye- 
meldahr 14 te Lukinić 13. Na 
tradicionalnom turniru u Mur- 

skom Središću, Ivančani su po- 
tom osvojili treće mjesto, pobi- 
jedivši ekipu Modeksa s 55:46 
(četvrtine: 196, 916, 417, 
13:17). U prvoj utakmici naši 
su poraženi od Međimurja iz 
Čakovca sa 72:53. Rezultat po 
odigranim četvrtinama: 27:7, 
12:19, 17:14, 16:13. Pobjednik 
turnira je momčad Međimurja, 
koja je u finalu pobijedila juni- 
orsku ekipu Croatia osiguranja 
Zagreb sa 116:112. Ivanečki 
košarkaši Međimurcima nisu 
uspjeli ozbiljnije parirati. 

Momčad Ivančice, pod 
vodstvom Zlatka Manjerovića, 
Za novu prvenstvenu sezonu 
pojačala se s dva kvalitetna 
igrača. Pristupnicu su potpisali 
Emil Morović, koji je došao iz 
ludbreškog Grafičara, i Dino 
Skupnjak, iz Škole košarke Vin- 
dija Varaždin.(nn) 


DldVNA-JIJNVI HSO AIH&W 0104 


MALI NOGOMET Malonogometna liga grada Ivanca 


Vodstvo 
DEEUZEO 
alinovec 


Najveće iznenađenje priredio 
je Elkom (drugoplasirani u | 
prošloj sezoni), koji se nije 
prijavio za ligu i to zato što 
mu nije odobreno igranje 


utakmica srijedom 


Počela je Malonogometna 
liga grada Ivanca, koja u pr- 
venstvenoj sezoni 2010./2011. 
okuplja 12 ekipa, a igra se dvo- 
kružnim bod-sustavom. 

Najveće iznenađenje prire- 
dio je Elkom (drugoplasirani 
u prošloj sezoni), koji se nije 
prijavio za ligu i to zato što mu 
nije odobreno igranje utakmi- 
ca srijedom. No, s obzirom na 
kvalitetu prijavljenih ekipa, čini 
se da u ligi neće nedostajati ne- 
izvjesnosti i rezultatskih izne- 
nađenja. 

Utakmice 1. kola odigrane 
su na igralištu u Gačicama i u 


Stažnjevcu. Rezultatl: Stažnje- 
vec-Drvodjelac 1:1, Lukavčan 
78—UKS Bedenec 5:0, Learta— 
Jerovec 6:2, Lovrečan—Prigorec 
21, Cerje Tužno—Itas 1:0, DSR 
Salinovec-Time aut caffe 4:3. 

Rezultati 2. kola: Tim aut 
caffe-Lukavčan 78 1:7, Drvo- 
djelac-UKS Bedenec 1:1, Itas 
—DSR Salinovec 1:7, Jerovec- 
Cerje Tužno 2:1, Prigorec-Le- 
arta 0:6, Stažnjevec-Lovrečan 
1:4. 

Rezultati 3. kola: Cerje 
Tužno-Prigorec 12:4, Learta— 
Stažnjevec 3:3, Lovrečan—Dr- 
vodjelac 1.0, DSR Salinovec— 


Jerovec 5:0, Lukavčan 78— Itas 
4:2, UKS Bedenec —Time aut 
caffe 2:5. 

Rezultati 4. kola: Jerovec—-Lu- 
kavčan 78 3:2, Stažnjevec-Cerje 
Tužno 5:3, Itas-UKS Bedenec 
7:1, DSR Salinovec-Prigorec 7:2, 
Lovrečan-Learta 2:0, Time aut 
caffte- Drvodjelac 2.0. 

Poredak: 1. DSR Salinovec 
12, 2. Lovrečan 12, 3. Lukavčan 
789, 4. Learta 7, 5. Cerje Tužno 
6, 6.Time aut caffe 6, 7. Jerovec 
6, 8. Stažnjevec 5, 9. Itas 3, 10. 
Drvodjelac 2. 11. UKS Bedenec 
1, 12. Prigorec - bez bodova. 
(nn) 


Utakmice kupa ŽNS Varaždin 
Dvije pobjede Ivančice 


terenu s 5:0 pobijedila Po- 
let iz Tuhovca, člana 1. ŽNL 
Varaždin. 

Za Ivančicu su po dva 
pogotka postigli 
Pađen i Petar Kocijan te 
Denis Bochl. Tijekom cijele 
utakmice bila je očigledna 
razlika u kvaliteti momčadi, 
o čemu svjedoči i pet po- 
stignutih pogodaka Ivan- 
čice i još desetak izglednih 
prigoda.(nn) 


Nogometna momčad 
Ivančice odigrala je u Ivan- 
cu, s ekipom Trnja iz Trnov- 
ca, utakmicu 3. kola kupa 
Županijskog nogometnog 
saveza Varaždin. 

Susret je dobila s re- 
zultatom 4:2. Za domaću 
momčad zabili su Dražen 
Peharda i Danijel _Buhin 
(2). U utakmici osmine fi- 
nala kupa ŽNS Varaždin, 
Ivančica je na domaćem 


Neven 


Liga limača 
Vodeći na tablici 


Mlada nogometna momčad Ivančice 
u Novom Marofu odigrala je prvenstvenu 
utakmicu 2. kola i pobijedila varaždinsku 
Mladost s 5:1. 

Za Ivančicu dva je pogotka postigao 
Luka Putar, a u listu strijelaca upisali su se 
i Borna Ferek, Silvio Kostanjevec i Dejan 
Majcen. 

U utakmici 3. kola odigranoj u Sračin- 
cu, Ivančica je pobijedila Dubravu iz Tur- 
čina s 5:3. Na prvenstvenoj tablici ekipa 
ivanečka je ekipa vodeća, s 9 osvojenih 
bodova.(nn) 


RUKOMET Prva Hrvatska rukometna liga - RK Ivančica 


Ivančani počeli prvenstvo s dvjema važnim pobjedama 


Rukometna ekipa Ivanči- 
ce u završnim je pripremama 
za početak nove prvenstvene 
sezone nastupila na turniru u 
Vidovcu. 

Tamo ju je porazila Petrinja 
s 25:21 (12:12), dok ju je u uta- 
kmici za treće mjesto porazio 
Prelog s 29:28. Na domaćem 
terenu, Ivančani su bili neu- 
spješni s ekipom Međimurja 
(bivša Perutnina Pipo Ipc) iz 
Čakovca, izgubili su susret s 
41:28 (18:15). 


U Županji je, s istoimenom 
ekipom, Ivančica igrala prven- 
stvenu utakmicu 1. kola i po- 
bijedila s 30:28 (16:14). Naši 
su nastupili bez Marka Go- 
tala i Jurice Vidačeka, dvojice 
ključnih igrača, koji su u novoj 
sezoni, unatoč odrađenim pri- 
premama za ivanečku ekipu, 
potpisali za Varteks di Caprio. 
Ivanečka ekipa odlično je odi- 
grala obranu, što je bio i ključ 
uspjeha. Domaćin je poveo sa 
16:14 nakon 30 minuta igre, po- 


tom i 16:11. Ivančani su sustigli 
domaćina i izjednačili na 18:18, 
22:22 te prešli u vodstvo 25:23. 
Županja je ponovno izjedna- 
čila rezultat i povela s 27:26. 
Medutim, razigrana Ivančica 
preokrenula je rezultat i povela 
s 29:27, pa do pobjede od 30:28. 
U ekipi Ivančice najbolji je bio 
Peček s 10 golova, a strijelci su 
bili i Žimbrek 5, Štefičar 4 i Lan- 
čić 3. 

U prvenstvenoj utakmi- 
ci 2. kola, naši su u Ivancu 


NOGOMET 4. hrvatska nogometna liga Sjever, skupina A 


nogometaša 
Ivancćice 


Momčad Ivančice je u sklopu priprema odigrala u 
austrijskom Friedbergu utakmicu s momčadi Friedberga, 
članom Regionalne austrijske lige, i porazila ga s 4:3 


Nogometna momčad Ivan- 
čice je u sklopu priprema odi- 
grala u austrijskom gradu Fri- 
edbergu utakmicu s momčadi 
Friedberga, članom Regionalne 
austrijske lige, i porazila ga s 4:3. 
Ivančani su odlično odigrali 
prvo poluvrijeme (3:0). U dru- 
gom su poveli s 41, a u finišu je 
čvrsta domaća momčad sma- 
njila rezultat na konačnih 4:3. 
Za Ivančicu pogotke su postigli 
Petar Kocijan, Hrvoje Kolarek, 
Dražen Peharda i Ivica Cikač. 

U prvenstvenoj utakmici 1. 
kola 4. HNL Sjever - skupina A, 
Ivančica je na gostovanju odi- 


grala utakmicu s Nedeljancem. 
Rezultat: 2:2. Utakmica je bila 
vrlo dobra, puna tempa, s dosta 
izglednih prilika s obje strane. 
Mlada momčad Nedeljanca, 
predvođena s nekoliko iskusnih 
igrača, igrala je borbeno, uglav- 
nom na kontranapade, a dva je 
realizirala. 

U 2. poluvremenu Ivančica 
je bila dominantnija, a Nikola 
Šivak je postigao pravi eurogol. 
Udarcem s 25 metara smanjio 
je rezultat na 2:1. U 87. minu- 
ti, nakon Šivakova centrašuta, 
Peharda je glavom postigao po- 
godak za izjednačenje i podjelu 


bodova, što je i najpravedniji 
ishod ove utakmice. 

Ivančica je u utakmici 2. 
kola pobijedila Trnavu iz Go- 
ričana s visokih 4:0. Za domaću 
momčad dva je pogotka posti- 
gao Peharda, a onda i Kocijan 
iz kaznenog udarca s 11 me- 
tara te Belcar. S gostovanja u 
Varaždinu, Ivančica se vratila s 
novom pobjedom nad ekipom 
varaždinske Slobode od 41 i 
prvenstvenim bodovima koji 
su je smjestili na treće mjesto 
prvenstvene tablice. Pogotke su 
postigli Kocijan, Husnjak, Pe- 
harda i Pađen. (nn) 


Županijska nogometna liga Varaždin-juniori 
Juniori margečanske Mladosti na vrhu 


Momčad Mladosti je vodeća s maksimalnim učinkom 


Juniorska nogometna 
momčad margečanske Mla- 
dosti pod vodstvom iskusnog 
trenera Martina  Prašnjaka 
odlično je startala u novoj 
prvenstvenoj sezoni 2. ŽNL 
Varaždin. Momčad je u Mar- 
gečanu pobijedila Udarnik 32 
iz Kučana Gornjeg s 10:1 (po- 
luvrijeme 3:0). Za Mladost za- 
bili su Nikola Vidaček (4), Ni- 
kola Kozulić i Darko Krznar 
2 te Marko Čovran i Vedran 
Kocijan 1. 

U 2. kolu Mladost je na go- 
stovanju u Jurketincu pobije- 
dila ekipu Omladinca sa 6:3. 


odigrali utakmicu s ekipom 
Kaštela Adriachem iz Kaštel 
Gomilice, što je ujedno bio i 
derbi kola, odigran pred oko 
300 gledatelja. Domaćin je 
pobijedio s 31:26 (poluvri- 
jeme 14:12), a najbolji igrači 
Ivančice bili su vratar Mateša 
sa 17 obrana i Peček s 9 go- 
lova. Ivančica je odmah kre- 
nula agresivno i povela u 8. 
minuti sa 6:3. 

Nakon nekoliko neiskori- 
štenih napada i izgubljenih 


Mladost 
pobijedila na 
turniru u N. Vesi 

Seniorska nogometna 
momčad Mladosti pobjednik 
je tradicionalnog nogomet- 
nog turnira u Novoj Vesi. 

Sudjelovale su ekipe Ma- 
jerja, petrijanečkog  Orača, 
Nove Vesi i Mladosti. Mladost 
je u prvoj utakmici pobijedi- 
la Majerje sa 6:0, a u finalu je 
porazila Orača s 2:1. U final- 
noj utakmici strijelci za Mla- 
dost bili su Nikola Vidaček i 
Kristijan Vuković.(nn) 


lopti, gosti su u 22. minuti 
izjednačili na 6:6. Čestim pro- 
vokacijama gostujući igrači 
podigli su gledatelje na noge. 
U 23. minuti su, zbog koška- 
nja na terenu i grubog star- 
ta, isključeni Tomislav Gotal 
u domaćoj i Matko Bujas u 
gostujućoj ekipi. Ivančani su 
poveli s 11:8; Kutnjak je reali- 
zirao dva dosuđena sedmerca 
za domaćina, a s dva gola K. 
Linda, domaćin je došao do 
prednosti od tri gola. U na- 


Najbolji igrač bio je F. Vidaček 
s 5 asistencija i jednim pogot- 
kom. U strijelce su se upisali 
N.i M. Vidaček s 2 i Krznar 
s 1 pogotkom. U utakmici 3. 
kola, mladostaši su porazili 
Beretinec s 5:1. Najbolji igrač 
bio je N. Vidaček s tri gola, a 
po jedan zabili su Kozulić i E 
Vidaček. 

Na prvenstvenoj tablici 
momčad Mladosti je vodeća s 
maksimalnim učinkom od tri 
pobjede i devet osvojenih bo- 
dova, uz gol-razliku od 21 po- 
stignutih i 5 primljenih golova. 
(nn) 


stavku utakmice, Ivančica je 
preko raspoloženog Pečeka 
povela u 40. minuti s 18:14, a 
vratar Mateša branio je sjaj- 
no. U domaćoj ekipi strijelci 
su bili Kutnjak 7, Štefičar 4, 
M. Kušen i Težak 3, Levanić i 
Lind 2, Gotal 1. 

Ivančica je u novoj prven- 
stvenoj sezoni, uz vodstvo 
trenera Dragutina Darabuša, 
startala s dvjema važnim po- 
bjedama i nalazi se u vrhu pr- 
venstvene tablice.(nn) 


FOTO: N. NIŠEVIĆ 


Natjecanja su trajala dva mjeseca, a sudjelovalo je 50 ribiča 


SPORTSKI RIBOLOV Otvoreno 
pojedinačno prvenstvo Ivanca u 
lovu ribe udicom na plovak 


Ligu osvojio Drago 
Cerovčec iz ivanca 


U organizaciji sportskog 
Ribolovnog društva Ivanec, 
na bajeru Barutani održano je 
Otvoreno pojedinačno prven- 
stvo Ivanca u lovu ribe udicom 
na plovak, tzv. Cvergl liga. U 
četiri kola nastupilo je više od 
50 ribiča iz Varaždinske, Krapin- 
ske i Međimurske županije. Po- 
bjednik lige je Drago Cerovčec 
iz Ivanca, drugi je Boris Stubičar 
iz Krapine, treći Mladen Hrnčić 
iz Sračinca, a četvrti Luka Hru- 
pek iz Ivanca. Prvoplasirana 
četvorica u ukupnom poretku 
primili su plakete organizatora. 

Natjecanje je trajalo oko 


dva mjeseca, a uzbuđenja je 
bilo u svakom kolu, tako da je 
pobjednik, praktički, odlučen 
u posljednjem, 4. kolu. Dono- 
simo rezultate dvaju zadnjih 
kola. Treće kolo: 1. D. Cerov- 
čec (Ivanec) 5812 grama ribe 
,2. B. Stubičar (Krapina) 5470. 
3.M. Hrnčić (Sračinec) 5153 4. 
L. Hrupek (Ivanec) 5152, 5. D. 
Hrupek (Ivanec) 4130. 
Četvrto kolo: 1. R. Posavi 
(Bistrica) 5116 , 2. S. Križmarić 
(Sračinec) 4981, 3. A. Martinče- 
vić (Ivanec) 4910, 4. D. Cerov- 
čec (Ivanec) 4903, 5.R. Kunović 
(Dubrava Zabočka) 4760. (nn) 


Pobjednici Cvergl lige 


4. hrvatska nogometna liga Sjever-pioniri 
Pobjeda i porazi pionira 


Ivančice 


U prvenstvenoj utakmici 1 
kola 4 .HNL Sjever, pionirska 
momčad Ivančice na ivaneč- 
kom je igralištu poražena od 
Plitvice iz Gojanca rezultatom 
40. U utakmici 2. kola, također 
u Ivancu, pobijedila je ekipu 


Novog Marofa s 1:0. Spome- 
nimo da je u uzbudljivoj i re- 
zultatski neizvjesnoj utakmici 
domaćin pobijedio pogotkom 
Nikole Kolareka i tako ostvario 
minimalnu, ali značajnu pobje- 
du.(nn) 

PLANINARSKI KLUB IVANEC 


Na Svetom brdu 
17 ivanečkih 
planinara 


Sedamnaest članova Planinarskog kluba 
Ivanec, nakon sedam sati intenzivnog pješa- 
čenja popelo se na vrh Sveto brdo, 1751 me- 
tar nad morem, po visini drugi vrh Velebita. 

Ivanečki planinari na Sveti vrh pješačili 
su s kolegama iz petnaest društava iz cijele 
Hrvatske, u sklopu 3. memorijalnog plani- 
narskog pohoda Tragom zbjega lovinačkog 
kraja 1991., što ga je organiziralo Planinar- 


sko društvo Željezničar iz Gospića. Memo- 
rijalu se odazvalo blizu 200 sudionika. 

Planinari su prošli stazom koja je od 
sela Egeljac i Lišćanih bunara preko skloni- 
šta Dušice vodila do Svetog brda. Zahtjev- 
nu dionicu propješačilo je 60 sudionika, a 
posebno veseli podatak da je među njima 
bilo svih sedamnaest ivanečkih planinara, 
od kojih četiri žene. (nn) 


FOTO: D. KOS 


IVKOM Pokretna 


Ivanečka Jezera, šume, Ivančica, sve 
zeleno, zeleno... Novi je to likovni imidž 
komunalca Ivkoma, koji ga je dosjetljivo 
iscrtao na vozila u svom voznom parku. 


SPELEOLOGIJA Ivanečki speleolozi istraživali 


Lukinu jamu na Velebitu 


Na dnu najdublje jame u Hrvatskoj 


Ne samo da lijepi lokalni motivi gode oku 
Ivančana, već Ivkom građanima šalje i ak- 


tualnu eko-poruku. Pravi pokretni ekološ- 
ko-komunalni EPP za Ivkom i cijeli Ivanec! 


Mario Musulin i Alen Kuščar, čla- 
novi Speleološke udruge Kraševski 
zviri, sudjelovali su u jednoj od naj- 
zahtjevnijih speleoloških ekspedicija 
u Europi, istraživanju Lukine jame. 
Lukina jama nalazi se na sjevernom 
Velebitu i najdublja je jama u Hrvat- 
skoj, a po svojoj dubini sedamnaesta 
je u svijetu. 

U ekspediciji je sudjelovalo de- 
vedesetak speleologa iz Hrvatske, 
Slovenije, Ceške, Slovačke, Engleske, 
Bugarske i Španjolske. Njihova zada- 
ća bila je izrada novog nacrta jame 
i nastavak njena biospeleološkog 
istraživanja, koje se odvijalo i tehni- 


kom speleoronjenja. Istraženo je još 
četrdeset novih metara te je time 
njena ukupna istražena dubina pove- 
ćana na 1421 metar. Mario Musulin, 
iskusan speleolog i pripadnik Gorske 
službe spašavanja Varaždin, sudjelo- 
vao je u cijelom istraživanja koje je 
trajalo tri tjedna, dok je Alen Kuščar, 
na žalost, zbog povrede morao odu- 
stati. Sudjelovanjem u istraživanju 
Lukine jame naši su speleolozi poka- 
zali da su svojim stručnim znanjem 
dorasli najtežim i najzahtjevnijim 
speleološkim ekspedicijama u nad- 
zemnim i podzemnim područjima. 
(nn) 


POZIV 
za prijavljivanje interesa 


DOMAĆE MLIJEKO d.0.0,, Franjevački Trg 7, 42000 
Varaždin 

MB:02439590 MBS:070086338 OIB: 44877461111 

VABA Banka Varaždin Ž.r:2489004-1131200494 

Osnivački akt: Društveni ugovor (od 29. rujna 2008. 
godine) 

Vođenje poslovnih knjiga: ZEBRA, D. Cesarića 79, Va- 
raždin 

Temeljni kapital društva iznosi 937.500,00 kuna i to u 
slijedećim omjerima; 

Varaždinska županija — 

Grad Ivanec — 

Grad Lepoglava — 

Općina Bednja — 

Općina Klenovnik — 


500.000,00 kn (53.33%), 
250.000,00 kn (26.66%), 
62.500,00 kn (6.67%), 
62.500,00 kn (6.67%), 
62.500,00 kn (6.67%) 


Vrijednost svih udjela, procijenjena na dan 31.03.2010. 
godine, iznosi 950.000,00 kn. 


Sukladno odluci Skupštine društva od 24.9.2010. 


samouprave koje su osnivači tvrtke Domaće mlijeko 


godine, pozivaju se nositelji obiteljskih poljoprivrednih 
gospodarstava (OPG) s područja Varaždinske županije, 
upisanih u Upisnik poljoprivrednih gospodarstava, da 
iskažu svoj interes za stjecanje udjela u trgovačkom 
društvu Domaće mlijeko d.0.0. 

Ako dođe do stjecanja udjela, stjecatelji udjela se 
moraju obvezati da će, od trenutka početka rada mlje- 
kare, predavati na otkup mlijeko proizvedeno u svojim 
obiteljskim gospodarstvima. Osim toga, stjecatelji mo- 
raju prihvatiti i druge uvjete iz Društvenog ugovora i 
to takve kakvi će ti uvjeti biti u trenutku eventualnog 
prijenosa, a od kojih je najvažnije da član društva pre- 
daje društvu mlijeko na otkup i da ne može steći više 
od 5% od ukupnih udjela (ni on, niti s njim povezane 
osobe). 

Jedan stjecatelj bi mogao steći udjele najmanje u vri- 
jednosti od 9.500,00 kn, odnosno najviše, uz uvećavanje 
po500,00 kuna, u vrijednosti od 47.500,00 kn. 

Ovaj poziv ne obvezuje osnivače trgovačkog druš- 
tva Domaće mlijeko d.o.o. na prijenos udjela, budući 
da taj prijenos ovisi o ukupnom prijavljenom interesu 
io odluci nadležnih tijela jedinica lokalne (regionalne) 


d.0.0. 

Prijave će biti obvezujuće za osobe koje se prijave, jer 
bi temeljem prijava, a nakon odlučivanja tijela jedinica 
lokalne (regionalne) samouprave osnivača, trebalo pro- 
i svu potrebnu, Zakonom i Društvenim ugovorom 
pisanu, proceduru. Sve dodatne informacije mogu 
se dobiti na broj telefona 390-579 (Vincek). 

Rok za podnošenje prijava je zaključno s 31.12.2010. 
godine. 

Podnositelji prijava će o daljem postupanju biti oba- 
š 
ce,n 


Ves 
pro 


vije 


nije 


na o 
javnog bilježnika. Obrasci se mogu podići u upravnim 
ištima gradova Ivanec i Lepoglava, središtima općina 
Bednja i Klenovnikili u prostorijama Varaždinske županije, 
Franjevački trg 7, Upravni odjel za poljoprivredu. 


sred 


Pi 


eni putem medija ili poštom na adresu iz prijavni- 
ajkasnije do 01.03.2011. god. 

rijave se podnose u prostorijama Varaždinske župa- 
Franjevački trg 7, Upravni odjel za poljoprivredu i to 
brascima, uz ovjeru potpisa podnositelja prijave kod 


DOMAĆE MLIJEKO D.0.0. 
Predsjednik Skupštine društva: Milorad Batinić 
v.d. direktor: Dragutin Vincek 


44: Poštovani čitatelji, 


' kuna. 


sine odsad na stranicama Ivaneč- 

“< kih novina možete objaviti i vaše 
4 male oglase. Prodajete li kuću, 
54 vinograd, oranicu ili livadu, ili 
44 možda domaće životinje, vino ili 
4“ štogod drugo, na raspolaganju 
“vam je mali oglas za samo 30 


: Budući da se Ivanečke novi- 
“ ne plasiraju u svako kućanstvo 


na području grada Ivanca u 
nakladi od 4600 primjeraka, 
vaš će oglas moći pročitati svi 
zainteresirani. Javite se na tel. 
404-870. U Ivanečkim novinama 
svoje EP-tekstove i marketinške 
oglase mogu objaviti i sve zain- 
teresirane tvrtke, obrtnici i drugi 
poduzetnici. Sve informacije o 
cjeniku i uvjetima objavljivanja 
na gornjem broju telefona. 

